НеймарАргентинаЛионель МессиБразилияАмерика Кубоги\nЖанубий Американинг энг яхши жамоаси аргентиналиклар бўлди, уларнинг сардори терма жамоа билан илк совринни Бразилияда қўлга киритди.\nАмерика Кубоги. Финал\nОгоҳлантиришлар: Фред, 3. Паредес, 33. Ло Сельсо, 51. де Пауль, 67. Лоди, 70. Лукас Пакета, 72. Отаменди, 81. Маркиньюс, 82. Монтиэль, 89.\nҲакам: Остохич (Уругвай).\n11 июль. Рио-де-Жанейро. «Маракана» стадиони.\nБутун дунё Леога мухлис\nФинал арафасида Месси ва унинг терма жамоа билан ҳалигача соврин ютмагани кенг муҳокама қилинди. Сўнгги ўн йилликларда Аргентина термаси ҳаёти сардорга жуда боғлиқ бўлиб қолганди. Лекин аргентиналикларнинг сўнгги соврини 28 йил муқаддам қўлга киритилганди. 1993 йилги Америка Кубоги финалида Габриэль Батистута дубль қайд этган, майдон марказини ўшанда Диего Симеоне бетонлаб ташлаган, Месси эса ҳали 6 ёшда эди.\nМесси билан ҳам Аргентина барча турнирларда фаворитлар қаторида бўлиб келди. ЖЧ-2014да финалга чиқилди. Қитъадаги турнирларда фақат бир марта, 2011 йилги турнирда плей-оффнинг илк босқичидаёқ чиқиб кетилган (Аргентина ўз мезбонлигидаги турнирда гуруҳдан иккинчи ўрин билан чиқиб, чоракфиналда Уругвайга пенальтилар сериясида ютқазиб қўйган, ўшанда Бразилия ҳам чоракфиналда Парагвайга пенальтилар сериясида ютқазиб турнирни эрта тарк этган, якунда Уругвай чемпион бўлганди), яна бир марта - 2019 йилги турнирда бронза медаллар билан кифояланилган (яримфиналда Бразилияга мағлуб бўлинганди), уч марта финалга чиқилган. Месси барибир кубокни кўтаришга ҳақли эди.\nИдеал картина ҳосил бўлиши учун бир неча чизгилар чизиш қолганди, буни нафақат бутун Аргентина, балки Ер шари аҳолиси ҳам кутаётганди.\nКескинлик ошиб кетганини сезган оқ-кўклар мураббийи Лионель Скалони босим даражасини бироз туширишга уриниб, файласуфларча ёндашди: «Ғалаба қозонамизки ёки йўқ, барибир Месси тарихдаги энг яхши футболчи бўлиб қолади. У буни исботлаш учун терма жамоа билан ҳам соврин ютиши шарт эмас».\nЛеонинг ўзи эса ўйиндан олдин Instagram’даги саҳифасида терма жамоанинг барча аъзолари акс этган суратни жойлади ва унинг учун терма жамоа қанчалар муҳимлигини кўрсатди. Суратдаги ягона ҳавола — миллий жамоа профилиники эди. Изоҳ сифатида эса — Juntos (биргаликда) ёзуви битилганди — бу ҳам кўп нарсани англатарди.\nФинални айнан жамоа бўлиб ютишди. Турнир давомида голлар ва голли паслари билан энг яхши бўлган Месси бу ўйинда ўзи учун камтарроқ даражада ўйнади. Аммо бунинг аҳамияти йўқ. Ўйин якунлангач, жамоа футболчилари унга қараб чопишди ва уни кўтариб кўкларга отишди, Месси ҳам бу турнир ғолиблиги учун ҳисса қўшган жамоадошларидан миннатдор, улар билан клубдаги совринларини ҳам бўлишишга тайёр. Афтидан унинг шахсий совринлари қаторига яна бир «Олтин тўп» қўшилиши аниқ бўлиб қолди.\nБир соврин учун икки юлдуз\nФинал қадрдон дўстлар ва турнирнинг энг ёрқин юлдузлари - Месси ва Неймар қарама-қаршилигида кечиши билан ҳам эътиборли эди. Қолаверса, бразилиялик футболчи ҳам ҳали терма жамоа билан катта соврин ютмаган. Конфедерациялар кубоги — ҳисобга ўтмайди. «Улар ҳақида гапирар эканмиз, биз мукаммаллик, техника, ақл, жисмоний етуклик ва жуда юқори ижодий қобилият ҳақида гапирамиз. Бу катта чақириқ ва томошабинлар учун ҳақиқий совға», — дея қайд этди бразиллар бош мураббийи Тите.\nАфтидан, КОНМЕБОЛ экспертлари ҳам мавзуни шу каби муҳокама қилишди ва финал олдидан аниқ танлов қила олишмади - Месси ва Неймар биргаликда турнирнинг энг яхши футболчилари сифатида эътироф этилди. Бир томондан, бу жуда чиройли қарор бўлди, шу билан биргаликда бу ғалати ҳам эди. Спорт принципларига риоя этилмаганидан ҳам, бу икки «ўнлик» футболчининг жамоадаги натижалари жиҳатидан ҳам.\nМесси 4 гол ва 5 голли узатмаси билан Неймарни ортда қолдирганди. У олдинги чизиқдаги барча статистик кўрсаткичлар бўйича ҳам олдинда эди. Тите аргентиналик юлдузни қандай қилиб қуролсизлантиришни билишини айтди. У буни қандай қилишини айтмаган бўлса-да, мураббий шундай ҳазиллашди: «Агар аргентиналиклар бизга Неймарни қандай қўриқлашларини айтмоқчи бўлсалар, биз ҳам ўз режамизни очиқлаймиз ва Мессини қандай тўхтатиб қолишимизни айтамиз».\nЎз навбатида, Бразилия таркибда сюрпризлар қилмади, яримфиналдаги таркиб финалга ҳам туширилди. Икки ўйинлик дисквалификация олган Габриэл Жезус ва амалда тоза «тўққизлик»сиз. Аргентина эса иккита ўзгариш қилди. Биринчидан, ҳимоя марказига жароҳатини тузатган, мамлакатнинг ҳозирги кундаги энг яхши ҳимоячиси Ромеро қайтди. Иккинчидан, мураббийлар штаби плей-офф ўйинларида захирадан тушиб ёрқин ўйинлар намойиш этган Ди Марияни фақат вазиятларни кўкка совуриш билан ёдда қолаётган Николас Гонсалесдан кўра бошланғич таркибга муносиброқ деб топишди.\nҚаҳрамон Ди Мария ва Неймарнинг кўз ёшлари\nЎйиннинг қиймати шунчалик баланд эдики, томонлар илк дақиқалардан ўзаро жангга киришди, ўйиннинг 151-сониясида Фред Монтиэлни шифохонага жўнатишига бир бахя қолди ва Америка Кубоги тарихидаги энг тезкор сариқ карточкага сазовор бўлди. Аргентиналиклар ҳам жим қараб туришмади ва Неймар ўз ҳужумларидан бирининг якунида арбитрга йиртилиб кетган шортигини кўрсатди, Лукас Пакета — Отамендининг бутсасидан тилинган гетрасини.\nЎйиннинг 20-дақиқасигача жамоалар биргаликда 13 фол содир этишди, кейин эса меҳмонлар ўзларининг қандай футбол ўйнашларини эслаб қолишди. Де Паул майдоннинг учинчи қисмидан диагонал узатма берди, Ренан Лоди қўпол хатога йўл қўйди, у ўтказиб юборган тўпни Ди Мария бир чиройли ҳаракат билан ўзига бўйсундирди ва Эдерсоннинг боши устидан ошириб дарвоза тўрига ташлади. Бу аргентиналикларнинг илк зарбаси ва рақиб жарима майдонида тўпга илк бор тегиниши эди. Скалонининг таркиб бўйича танлови ўзини оқлади, чунки шундай уста футболчиларгина муҳим паллаларда «Маракана»даги сеҳрга алданмай, 17 йилдан буён финал ўйинларида гол ура олмаётган Аргентинанинг комплекслари босими остида қолмай совуққонлик билан ҳаракат қила олади. Терма жамоа финалларда сўнгги бор Мессининг термага келишидан бир йил олдин гол урганди.\nПубликация от Copa América (@copaamerica)\nЛекин бу сюрприз эмасди, оқ-кўклар финалгача ҳам жуда ёрқин ва тўғри йўлга қўйилган ўйин намойиш этиб келишаётганди, улар ҳар бир вазиятдан максимум натижа чиқаришни ўрганиб олишганди. Бразилия ҳам ўзининг одатий ўйинини намойиш этди, аммо ундан ортиғи эмас - жамоа натижа учун зўр бериб ҳаракат қилмади. Вазиятни ўзгартириш учун эса янада кўпроқ югуриш ва аниқроқ ҳаракат қилиш зарур эди, танаффусда Тите яримҳимоядаги Фред ўрнига Роберту Фирминуни туширди. Неймар плеймейкер вазифасига ўтди ва бу ўйин характерини ўзгартирди. Ришарлисон гол урди, аммо офсайддан, кейинги вазиятда унинг зарбасини Эмилиано Мартинес қайтарди, Аргентина эса ўйин темпини туширишга киришди.\nТаянч зонасида Гвидо Родригес Паредес ўрнига туширилди. Яна бир ҳимоячи Тальяфико Ло Сельсони алмаштирди. Тите ва-банкка бориб, яна бир ўрта чизиқ вакилини (Пакета) форвард Габриэл Барбоза учун қурбон қилди. Бунгача ҳужумга Винисиус Жуниор ҳам туширилганди. Бразилия ўйинни беш ҳужумчи билан якунлади. Аргентина — тоза ҳужумчисиз, аммо рақибнинг ҳар бир ҳужумига жавоб қайтариб турди. Месси ўйин тақдирини эртароқ ҳал қилиб қўйиши мумкин эди, аммо яхшироқ позицияда турган шеригига тўпни узатишга қарор қилди.\nМеҳмонларни яна Мартинес қутқарди, 86-дақиқада Габиголнинг дарвоза тўсини остига берган зарбасини бармоқлари учи билан юқорига кўтариб юборди. Жавоб ҳужумида Месси дарвозабон билан яккама-якка ҳолатда уни алдаб ўтишга уриниб, тойиб газонга йиқилди. Бразилларнинг жавоб ҳужуми эса жарима майдони яқинида кетма-кет фоллар билан тўхтатилди - агар бу ҳужумда мезбонлар ҳисобни тенглаштиришганида, Мессининг хатоси жуда қимматга тушган бўларди. Аммо Леонинг аламли кунлари поёнига етган эди. Ниҳоят катта ғалабани нишонлаш вақти келганди, Бразилия эса ўз мезбонлигидаги турнирда азалий рақибини табриклашга мажбур бўлди, Неймар ҳам кўз ёшларини тия олмаган ҳолда Мессининг олдига келиб, унга тилакларини билдириб кетди.\nРиода дўстлик ғалаба қозонди, вақти келиб Неймарда ҳам соврин бўлади. У ҳам Месси каби бундай совринга муносиб.


Қорачиқ > Дунё хабарлари > Икки ўлка ҳақида кутилмаган иддао\nИкки ўлка ҳақида кутилмаган иддао\nСаудия Арабистон ва Россия раҳбариятлари нефть нархларини кўтариш борасида яширин учрашув ўтказганлиги иддао қилинди.\nThe New York Times газетасининг ёзишича, Москва агар Сурия бўйича позициясини ўзгартирса, Риёд ҳам унга жавобан нефть қазиб чиқариш ҳажмини камайтиришга тайёр, бу эса ўз навбатида «қора олтин» нархининг кўтарилишига олиб келади.\nНашрнинг қайд этишича, бу масалада Россия ва Саудия Арабистони ўртасидаги махфий музокаралар бир неча ойдан буён давом этмоқда, бироқ ҳозирча бу борада бирор натижага эришилмаган. Агар Рус томони Сурияда Асъадни дастаклашдан возкечадиган бўлса, Саудияликлар нефт нархини кўтариб, Рус иқтисодини ўнглашга ҳисса қўшмоқчи.\nГазетага интервью берган Саудия Арабистон дипломати "Россия билан учрашувларда қатнашаётган саудиялик раҳбарларнинг бу ишга АҚШни ҳам кўндириша олишларига ишонаман. Агар нефть Сурияда тинчликни таъминлашга ёрдам берадиган бўлса, Саудия Арабистоннинг келишмаслик учун ҳеч қандай сабаби йўқ деб ўйлайман" деган. Яқин Шарқда нефть қазиб чиқариш ҳажмининг камайиши нефть нархининг қайта кўтарилишига олиб келади, бу эса Россия иқтисодиёти учун ўта муҳим.\nСаудия Арабистон делегациясининг 2014 йил ноябрь ойида Москвага қилган хизмат сафарида Сурия мавзусига алоҳида тўхталганини таъкидлаган газета бу маълумотларни разведка ва сиёсий соҳалардаги бир нечта манбадан олганлигини билдирди.


Дилшод Казаков: Спортчиларимиз доимо шифокорлар назоратида\nЎзбекистон Миллий олимпия қўмитаси “Онлайн интервью” лойиҳаси орқали ўзбек спортининг таниқли вакиллари билан суҳбатни давом эттиради.\nШу пайтгача федерациялар раҳбарияти, мураббийлар ёки спортчилар билан суҳбат ташкил қилган эдик. Бугун тиббиёт соҳасига ҳам назар ташлаган ҳолда Ўзбекистон бокс федерацияси бош шифокори, AIBA тиббиёт комиссияси аъзоси, Осиё бокс конфедерацияси тиббиёт комиссияси раиси Дилшод Казаков билан ўтган суҳбатни эътиборингизга ҳавола қиламиз.\nТажрибали шифокор онлайн интервью давомида боксчиларимизни карантин пайтида федерация шифокорлари билан қандай назорат қилиб боришаётгани, ўз касбий фаолиятидаги эътиборли вазиятлар ва юртимизда спорт тиббиётининг ривожи ҳақида гапириб берди.\nХОҚ раҳбари Томас Бах Токио Олимпиадаси бекор қилиниши эҳтимоли йўқ эмаслигини тан олди\nРоналду ва Месси - мухлислар ғалабаси!\nПариж Катта дубулға турнирига қуръа ташланди


Ногиронлар, кексалар ва болаларнинг музейга ташрифи осонлашади | NORMA.UZ\n2020-2021 йилларда Ўзбекистон Республикаси музейларининг инклюзивлиги дастурида тактиль йўлаклар, овозли хабар бериш светофорлари, метро бекатларида махсус кўтарилиш воситаларини ўрнатиш назарда тутилган (23.11.2019 йилдаги 945-сон ВМҚга қаранг).\nДастур имконияти чекланган шахслар, мактаб ёшидаги болалар, кекса ташриф буюрувчилар ва уларга ҳамроҳлик қиладиган шахсларнинг музейларга ташриф буюришлари учун шарт-шароитлар яратиш мақсадида ишлаб чиқилган. Унда инклюзив талабларни ҳисобга олган ҳолда қуйидаги вазифаларни амалга ошириш назарда тутилган:\nбиринчидан, музейлар ва уларга туташ ҳудудлар инфратузилмасини такомиллаштириш. Ушбу мақсадларда қуйидагилар режалаштирилмоқда:\nмаъмурий биноларга қўйиладиган талабларни халқаро стандартларга мувофиқлаштириш (2020 йилнинг II чорагига келиб идоравий НҲҲ ишлаб чиқилади);\nтактиль йўлаклар, музейларда она ва бола хоналарини ташкил этиш, бекатлар ва жамоат транспортида аудиовизуал хабар бериш тизимларини жорий этиш, овозли хабар бериш светофорлари, метро бекатларида имконияти чекланган шахслар учун кўтарилиш воситаларини ўрнатиш;\nтегишли участкаларда махсус сирғалмайдиган қопламали, жароҳат етказмайдиган ушлагич ва пандуслар ўрнатиш. Ташкилий тадбирлар кейинги йилнинг III чорагидан бошланади ҳам мунтазам равишда давом эттирилади;\nиккинчидан, инклюзив хизмат кўрсатиш амалиёти жорий қилинади. У қуйидагиларни ўз ичига олади:\nкўзи ожизлар ва яхши кўрмайдиган ташриф буюрувчилар учун маданий тадбирларни тифлошарҳлаш амалиётини жорий қилиш (кўзи ожизлар ва яхши кўрмайдиган ташриф буюрувчилар учун содир бўлаётганларни тасвирлаб бериш, таҳр. изоҳи). Бажариш муддати – 2021 йил IV чорак;\nҳид, товуш, мусиқа орқали онгли ва вербал тавсифлаш мумкин бўлган экспонатлар кўргазмаларини ташкил этиш (2020 йил III чорак) ва бошқалар;\nучинчидан, музей кадрларини тайёрлаш тизимини такомиллаштириш. Ходимлар учун имконияти чекланган ташриф буюрувчилар билан ўзига хос муомала қилиш ва зарур ҳолларда уларга бирламчи тиббий ёрдам кўрсатиш кўникмасига эга бўлган кадрларни тайёрлаш учун махсус курслар ташкил этилади. Тадбирлар 2020–2022 йилларга мўлжалланган;\nтўртинчидан, 2021 йилда музейларнинг моддий-техника базаси янгиланади, хусусан қуйидагилар ўрнатилади:\nсанитария-маиший биноларда махсус кабиналар, тактиль белгилар, хавф-хатардан огоҳлантирувчи сигнализация тизимлари;\nсинхрон таржима учун асбоб-ускуналар;\nкўзи ожиз ташриф буюрувчилар учун радиомаёқлар;\nмузейларда тадбирлар ўтказиш чоғида имконияти чекланган шахслар учун махсус ўриндиқлар ва бошқалар.


Озодликни оғуга алмашди\nҲозирги кунда наркобизнесда айланаётган пул маблағи дунё аҳолисининг озиқ-овқат, кийим-кечак, турар-жой, таълим тизими ва тиббий хизматга сарфлаётган харажатларидан анча кўплиги ҳеч кимга сир эмас.\nЭнг ачинарлиси, гиёҳвандлик оғир ва ўта оғир жиноятларнинг содир этилишига, оилалар ва миллат генофондининг бузилишига сабаб бўлмоқда. Ушбу сабаблар, иллатлар ва уларнинг жамиятга етказадиган зарари тўғрисида кенг аҳолига қанчалик бонг уриб етказилмасин, афсуски орамизда, ушбу офатни истеъмол қиладиган ҳамда нафс балосига учраган шахслар ҳали-ҳамон учраб турибди.\n1961 йилда Қувасой шаҳрида туғилган Сейдамет Гапаров шу вақтга қадар олти маротаба судланиб, тегишли жазоларни ўтаган. Афсуски, шунча хатолардан тўғри хулосага чиқармаган бу шахс яна жиноятга қўл урди.\nС.Гапаров Қувасой шаҳар Мўян маҳалла фуқаролар йиғини ҳудудидаги “Темурхон Қорағоний” фермер хўжалиги дала майдонидаги ариқ четида ёввойи ва қуриган наша ўсимлиги шохларини териб олишни асосий юмушга айлантирди. Уни ўз хонадонида қовуриб олгач бир қисмини истеъмол қилади. Қолган қисмини қуритиб, ундан марихуана тайёрлаб ўз хонадонида “заҳри қотил”ни сақлаб келади.\nҚувасой шаҳар ИИБ ходимлари томонидан ўтказилган назорат тадбири орқали оғуга макон хонадон фош этилди. С.Гапаровнинг хонадони холислар иштирокида текширилганда ётоқхонадаги стол тагидан бир дона сковоротка ва бир дона ошхона қошиғида ўсимлик ёғида қовурилган, оғирлиги 23,04 грамм миқдордаги марихуана моддаси топилган. Оғирлиги 6,14 грамм худди шундай оғу мехмонхонадаги оқ сумкада ҳам сақлаб келинган.\nАшёвий далил тариқасида олинган гиёҳвандлик воситалари, гувоҳларнинг кўрсатмалари судланувчининг қилмишларини яна бир бор исботлаб берди. Жиноят ишлари бўйича Қувасой шаҳар суди ҳукми билан Сейдамет Гапаровга 3 йил муддатга озодликдан маҳрум қилиш жазоси тайинланди.\nГиёҳвандлик ҳеч қачон инсониятга бахт олиб келмаган. Лекин буни тўла-тўкис тушуниб етмаган айрим шахслар “заҳри қотил”ни истеъмол қилиб ёки унинг қабих савдоси туфайли озодликни оғуга алмаштирмоқда. Қонун эса ҳеч қачон жиноятга йўл бермайди!\n« Вирусли гепатит касалликларининг олдини олайлик!\nМаҳалла – кичик ватан »


The Telegraph: Ўзбекистон дунёнинг энг саргузаштбоп жойи — Sof.uz\nThe Telegraph: Ўзбекистон дунёнинг энг саргузаштбоп жойи\n19.01 16:01 238 Ўзбекистон\nБуюк Британиянинг The Telegraph нашри саргузаштталаб сайёҳлар бориши тавсия этиладиган 50 та энг яхши туристик йўналишлар рўйхатини тузиб чиқди.\nРўйхатнинг биринчи поғонасидан Ўзбекистон жой олган.\n“Саёҳат фақатгина Эверестни забт этиш ёки Нил бўйлаб пиёда сайр қилиш дегани эмас. Бу бироз ноодатийлик ва журъат билан бошланади. Ва эҳтимол бу йўл топиб бўлмайдиган ва радарларда кўринмайдиган масофаларга кетишни талаб қилса-да, баъзан “комфорт зона”дан чиқиб туришга тўғри келади”, - деб бошланади мақола.\nThe Telegraph Ўзбекистонга баҳорда, Наврўз байрамида ташриф буюришни тавсия қилади.\n“Ўзбекистон шиддат билан ривожланмоқда. Жоанна Лумлининг ҳамда яқинда соддалаштирилган виза талаблари шарофати билан у ерга ташриф буюрувчилар сони ортмоқда. Шу боисдан ҳам Лумлининг телесаёҳат дастури – «Ипак йўли саргузаштлари» мутахассислари Наврўз байрамидаги Ўзбекистонни намойиш қилдилар. Бу баҳорий фестивал туристларга ўзбеклар ҳаёти ҳақида чуқур тасаввур беради. Наврўз саёҳати Хива, Бухоро ва Самақанд каби ҳайратомуз жойларни ўз ичига олади. Саёҳат давомида шу ерлик оилалар билан тушлик қилиш, элит тоифа ресторанларда овқатланиш, анъанавий ёғоч ўймакорлиги ва кулолчилик усталари ҳамда замонавий дизайнерлар ишини кузатиш, сўйилган эчки билан от устида ўйналадиган шиддатли ўйин – кўпкарини томоша қилиш ҳам мумкин», – дейилади мақолада.\nШунингдек, нашр 11 кунлик £3550 дан бошланадиган Наврўз саёҳатини тавсия қилади. Ушбу харажатлар турар жой ҳамда овқатланишни қоплайди ва у 2020 йилнинг 14 мартидан бошланади.\nСамарқанд сайёҳлик туризм O'zbekiston\n25.02 01:33 18511\n26.02 17:22 4093\n25.02 11:01 3449\n26.02 13:48 3260\nБугун, 18:00 1173\n26.02 19:16 186 Жаҳон\n25.02 20:59 241 Ўзбекистон\n25.02 20:57 692 Ўзбекистон


Москвада Европанинг энг катта масжиди очилди\n08:25 28 Май 2018\n15:11 23.09.2015 (Янгиланган 15:21 23.09.2015) Ҳавола олиш\nМуфтийлар кенгаши раисининг сўзларига биноан пойтахтда ажойиб, ҳашаматли ва улуғвор масжид қурилди.\nТОШКЕНТ, 23 сен – Sputnik. Россия пойтахтида мусулмонларнинг энг катта байрами — Қурбон Ҳайит арафасида Москва Жомеъ масжиди ўз эшикларини очди.\nЕвропанинг энг катта масжидининг тантанали очиш маросимида Россия президенти Владимир Путин, Туркия президенти Режеп Тайип Эрдоган, Фаластин раҳбари Махмуд Аббос ҳамда Европа мамлакатлари элчилари қатнашди. Ўзбекистон Дин ишлари қўмитаси вакиллари ҳам ушбу маросимда қатнашди.\nРоссия пойтахтига Чеченистон раҳбари Рамзан Қодиров, Татаристон президенти Рустам Миннихонов, Доғистон президенти Рамазан Абдулатипов ва Ингушетия раҳбари Юнус-Бек Евкуровлар очилиш маросимида қатнашиш учун келишди.\n“Москва Жомеъ масжиди – бу бизнинг динимиз ва бирлигимиз рамзи. Москва Жомеъ масжиди очилиши куни – Россия Федерацияси учун давлат аҳамиятига эга бўлган воқеа ва бутун ислом дунёси учун хайрли хабар”, — деди Россия Муфтийлар кенгаши раиси Равил Ғайнутдин, маросим бошида.\n© Commons.wikimedia / Maqivi\nМосквада янги Жомеъ масжиди очилади\nМуфтийлар кенгаши раиси ишонч билан айтишига қараганда, мамлакатнинг бош масжиди Россиянинг диний ва давлат суверенитетини мустаҳкамлашда, халқаро ва динлар аро тинчликни, жамиятда бирдамликни, Россиянинг ислом дунёси билан ҳамкорлигини мустаҳкамлашда катта фойда келтиради.\nЕмаган сомсага ким пул тўлайди – Россиями?\nКиевда британиялик футбол мухлисларини дўппослашди, ОАВлар эса бунда дарҳол рус футбол фанатларни айблашди. Натижада европаликлар Россияга футболга келишдан қўрқа бошлади.\n“Яндекс.Такси” лицензиясиз ҳайдовчилар ҳақидаги хабарга расмий изоҳ берди\nБироз олдин Ўзбекистон автотранспорт агентлиги, маҳаллий такси компаниялари мурожаатларига асосан лицензия олмасдан фаолият юритаётган 26 нафар “Яндекс.Такси” ҳайдовчиларини аниқлаган эди.\nИИББ: Эски паспортлар амал қилиши 1 июлдан тўхтатилади\nУшбу йилнинг 1 июлидан бошлаб эски паспортдан фойдаланган фуқаролар маъмурий жавобгарликка тортилади - ИИББ.\n18:47“Яндекс.Такси” лицензиясиз ҳайдовчилар ҳақидаги хабарга расмий изоҳ берди\n18:14Тўфон туфайли Ургенчга учган самолётлар бошқа аэропортларга қўнишга мажбур бўлди\n16:37Навоий ва Зарафшон шаҳарларига янги ҳокимлар тайинланди\n15:21Сурияда тўрт нафар Россия ҳарбийлари қурбон бўлди\n14:46Бузоқнинг югургани сомонхонагача, трактор ўғрисиники-чи?\nПутин Ғарбга “қизил чизиқ”дан ўтмасликни маслаҳат берди\nТаниқли КВНчи Ситора Фармонова нимани танлайди: Роналдуними ёки боксни\nШойгу Ўзбекистонда, мактаблардаги сўнгги қўнғироқ ва Гавайида вулқон отилиши\nКХДРда энг йирик ядровий полигон йўқ қилинди


Шавкат Мирзиёев олдидаги тўсиқлар « Ўзбекистон Халқ Ҳаракати\nШавкат Мирзиёев олдидаги тўсиқлар\nШавкат Мирзиёевнинг мамлакат раҳбари сифатида фаолият бошлаганидан бери ўтган қарийб икки ярим йиллик қисқа бир фурсат ичида амалга оширган ислоҳотлари эътирофга лойиқдир.\nБу ислоҳотлар доирасида фуқароларнинг ҳуқуқ ва эркинликларини таъминлаш борасида амалга оширилган ишлар бизда янги раҳбариятга нисбатан кучли умид уйғотди ва биз буни аввал ҳам таъкидлаганмиз. Жумладан, турли хил сиёсий айбловлар билан узоқ муддатга озодликдан маҳрум қилинган маҳкумларнинг озодликка чиқарилиши, мамлакат бўйлаб халқ қабулхоналарининг очилиши ва президент порталининг фаолият кўрсатиши, куч ишлатар тизимларнинг, хусусан, Миллий Хавфсизлик Хизматининг (МХХ) тубдан ислоҳ қилиниши ҳамда ички ишлар, суд ва прокуратура органларидаги ўзгаришлар ҳам давлат раҳбарининг ислоҳотлар борасидаги қатъий позициясидан дарак бермоқда.\nБу ўзгаришлар мамлакатимиз фуқаролари қаторида бизни ҳам мамнун қилди ва юртимизнинг келажагига бўлган умидимизни мустаҳкамлади. Шу билан бир қаторда, йиллардир мамлакат ташқарисида фаолият юритишга мажбур бўлган ўзбек мухолифатига нисбатан муносабатнинг, оз бўлса-да, ўзгариши чорак асрлик эгилган адолатнинг тикланиши учун муҳим одим деб ҳисоблаймиз.\nАйни пайтда бизни эски тузумдан қолган баъзи асоратларга ҳанузгача барҳам берилмагани жиддий ташвишга солмоқда. Жумладан:\n1. Ўтган 25 йиллик диктатура ва турғунлик даврида юртимизга кўплаб зиёлилар ва сиёсий фаоллар собиқ МХХ томонидан қўйилган ноҳақ уйдирма айбловлар билан қамоқларга ташланди. Ўзбекистоннинг янги раҳбарияти томонидан бошланган инсон ҳуқуқлари соҳасидаги ислоҳотлар тўлқинида юқоридаги ҳолат ўзбек ҳуқуқ тартибот органлари томонидан ҳам расман тан олинди, натижада кўплаб ноҳақ қамалган фуқаролар озодликка чиқарилди, кўплари оқланди. Лекин Ислом Каримов даврининг сўнги кунларида МХХ томонидан уюштирилган тузоқ натижасида ноҳақ қамалган яна бир қанча фуқароларнинг ҳалигача қамоқда қолаётганини жуда ачинарли ҳолдир.\nХусусан, 2016 йилнинг 22 июль куни МХХ ва ИИВ тезкор ходимлари томонидан уюштирилган тузоқ билан қамоққа олинган 1982 йилда туғилган Рустам Абдуманнопов ва 1990 йилда туғилган Акром Маликовларнинг 2017 йилнинг январь ойида озодликдан маҳрум қилиниши ва ҳануз қамоқда қолаётгани демократик ва эркин жамият учун қадам қўяётган давлатнинг шаъни учун улкан доғдир.\nБу йигитларнинг биргина айби мухолифат лидери билан яқин муносабатда бўлишганидир. Ноҳақ қамоқда қолаётган ушбу икки зиёли йигитни зудлик билан озодликка чиқарилиши ва реабилитация қилиниши давлатнинг мухолифатга нисбатан ёндашувидаги самимийликнинг яққол намунаси бўлган бўларди.\nШунингдек, яна МХХ нинг фитнаси билан қамоққа олинган туркшунос олим Андрей Кубатин тақдири ҳам Мирзиёев олиб бораётган ислоҳотларга жиддий раҳна солмоқда.\n2.Ўтган қатағонлар даврида кўплаб зиёлилар ва фаоллар сиёсий қарашлари ёки мухолифат лидери Муҳаммад Солиҳ билан алоқада бўлгани сабабли МХХ ва ИИВ томонидан таъқибга олиниб кейинчалик мамлакатни тарк этишга мажбур бўлишган. Кейинчалик бу шахслар устидан тўқима айбловлар билан жиноят ишлари очилган ва қидирувга берилган. Бу шахсларнинг деярли барчасига 159-, 244-, 244 (прим-1) моддалари асосида жиноят ишлари очилган. Мамлакатимизда турли адашган йўлларга кириб ушбу моддаларда назарда тутилган жиноятни содир қилиб чет элга чиқиб кетганлар ҳам талайгина. Бироқ ИИВ базасида турган ва мазкур моддалар билан жиноят иши очилиб қидирувга берилганлар рўйхатида бевосита мухолифат лидери билан яқин муносабати туфайлигина айбланганлар ҳам бор. Шу сабабли ҳам ушбу модда билан очилган жиноят ишларнинг қайта кўриб чиқилишини, сиёсий қарашлари ва мухолифатга алоқаси туфайли ноҳақ айбланган шахсларга нисбатан очилган ишларнинг ёпилишини истаймиз. Мазкур моддалар билан айбланган фуқароларнинг қилмишига пушаймон бўлган тақдирда ватанга қайтариш масалалари билан махсус Комиссия тузилган. Бироқ биз назарда тутган шахслар ҳеч қандай экстремистик оқимга алоқаси бўлмаган, фақатгина мухолифат билан алоқаси бўлган шахслардир. Бу шахсларнинг қилмишидан пушаймон бўладиган айби ҳам йўқдир. Шу сабабли ҳам юқоридаги махсус Комиссия томонидан мустақил равишда бундай шахсларга нисбатан очилган жиноят ишлари алоҳида ажратиб олиниб тугатилиши лозим.\n3. Ўтган давр мобайнида Ислом Каримов сиёсатини маъқулламасдан мухолифат сафида жой олган кўплаб фаоллар собиқ МХХ томонидан таъқиб ва таъзийқларга учраб кўпчилиги узоқ муддатларга қамалиб кетишди. Каримов даврининг сўнги йилларида ҳам МХХ сиёсий фаол фуқароларни тузоққа тушириб турли бўҳтонлар билан қамашда фаоллик кўрсатиб келди. Ҳаттоки Каримовнинг ўлимидан сўнг ҳам МХХ таркибида айнан мухолифат билан шуғулланувчи гуруҳ зобитлари сиёсий фаол фуқароларга таъқибни тўхтатишмади. 2017 йилнинг сентябрь ойида журналист Бобомурод Абдуллаевнинг ўғирлаб кетилиши ва куракда турмайдиган ноҳақ айбловлар билан МХХ ертўласида сақланиши бунинг яққол исботидир.\nМамлакатнинг янги президенти Шавкат Мирзиёевнинг ислоҳотлари натижасида Б.Абдуллаевнинг суди ҳаққоний ва одил кечишига имкон яратилди. Буни мустақилликдан сўнг Ўзбекистоннинг янги тарихида сиёсий мотивлар билан айбланган шахсга нисбатан биринчи марта одил тарзда ўтказилган суд жараёни деса бўлади. Суд Б.Абдуллаевга нисбатан қўйилган оғир жиноий моддаларни олиб ташлаш билан бирга ўша моддалар билан жиноят иши очган МХХ терговчилари ва тезкор ходимларига нисбатан ички хизмат текшируви ўтказиш тўғрисида ажрим чиқарди. Аммо шу кунгача суд ажрими ижро қилинмади.\nМХХ тубдан ислоҳ бўлиб Давлат Хавфсизлик Хизмати (ДХХ) сифатида қайта ташкил қилинганида фуқароларнинг сиёсий қарашлари туфайли таъқибга олувчи гуруҳлар ҳам ишдан олинишига ва ҳатто қилмишлари учун жавобгарликка тортилишига умид қилгандик. Аммо афсуски бундай бўлмади. Янги тайинланган ДХХ раиси Ихтиёр Абдуллаев илк кунларданоқ сиёсий мухолифатни “қора кучлар” деб атади.\n2019 йилнинг февраль ойида ДХХ собиқ раиси Ихтиёр Абдуллаевнинг ишдан олиниши мухолифат вакиллари ва сиёсий фаоллар тарафидан илиқ қарши олинди. Сўнаётган умидлар яна жонланди. Аммо шу кунларда бизга етиб келаётган хабарлар ДХХ тизимида мухолифат ва сиёсиё фаолларни таъқиб қилувчи гуруҳ аъзоларининг ҳалигача фаолият юритаётганини кўрсатди.\nБу кимсаларнинг аксарияти ҳозиргача эски МХХ даврида қилган ишларини давом эттириб, душман эмас, ислоҳотларни қўллаётган муҳолифат вакилларини пойлаш билан овора.\nТўплаган маълумотларимиз асосида Президент Ш.Мирзиёев ислоҳотларидан норози бўлаётган ва асосий вазифаси сиёсий ва фикр эркинлигини бўғиш деб биладиган баъзи ДХХ зобитлари рўйхатини тузишга муваффақ бўлдик.\nДХХ тезкор ходимлари:\n1. Жўраев Мажид Шарофович, (хизмат таҳаллуси – Ҳожи)\n2. Муҳаммедов Қобил (хизмат тахаллуси – Жавлон).\n3. Элмурод (хизмат тахаллуси – Ойбек)\n4. Тимур Якубов, (хизмат тахаллуси – Рустам)\n5. Абдужаббор (хизмат тахаллуси – Улмас)\n6. Володя (хизмат тахаллуси – Андрей)\nВа ДХХ терговчиси\n7. Константин Серазетдинов, терговчи.\nБу зобитлар зўровонлик ва қийноқлар билан ном чиқарган. Бундан ташқари, Б.Абдуллаевни тергов қилиш вақтида шантаж, таҳдид ва ҳақоратлар билан босим ўтказганлар “Сен ишонган президентингни (Шавкат Мирзиёевни) бир йилда тинчитамиз!” – деб мақтанишган.\nАйнан мана шу зобитлар юқорида номи тилга олинган Рустам Абдуманнопов, Акром Малик ва Андрей Кубатин каби зиёли йигитларнинг ноҳақ қамалиб кетишига сабаб бўлишган.\nБу кимсаларнинг номларини қайта эслашимизга сабаб, ДХХ тизимида бўлаётган энг сўнги тозалаш ишларидан сўнг ҳам бу кимсалар ўз фаолиятини давом эттираётганини кўрмоқдамиз. Бу гуруҳдаги зобитлар фақат мамлакат ичида эмас, мамлакатни тарк этишга мажбур бўлган сиёсий фаолларни ҳам таъқибга олиш ва турли тузоқлар қуриш билан шуғулланишаётгани ҳақида хабарлар келиб турибди.\nЮқорида номи келтирилган ДХХ зобитларининг хизмат вазифасидан озод қилиниб, қилмишлари учун жиноий жавобгарликка тортилиши, ҳеч шубҳасиз, адолатнинг қарор топишини англатади.\nУмид қиламизки, юқорида санаб ўтилган учта ҳолат бўйича керакли чоралар кўрилади, зеро адолат давлатнинг тамалидир.\nЭРК Партияси таҳлил бўлими


Ҳозирги пайтда мамлакатимизда «Ижтимоий ҳимоя ягона реестри» жорий қилинган. Унга 13 та вазирлик ва идораларнинг электрон маълумотлар базасидаги маълумотлар киритилган – 40 турдаги маълумотлар алмашинуви мавжуд.\nФуқаролар учун болани парваришлаш нафақаси ва моддий ёрдам олиш учун ариза бериш, шунингдек маълумотлар олиш жараёнини соддалаштириш мақсадида ахборот-ҳисоблаш маркази томонидан @sr_mf_uzbot махсус Telegram-бот ишлаб чиқилди.\nTelegram-ботда қуйидагиларни билиб олиш мумкин:\n• «Ижтимоий ҳимоя ягона реестри» ахборот тизими ҳақида;\n• болани парваришлаш нафақаси ва моддий ёрдам олиш учун аризалар мақомини;\n• болани парваришлаш нафақаси ва моддий ёрдам олиш учун ариза бериш тартиби;\n• болани парваришлаш нафақаси ва моддий ёрдам тўлашни рад этиш сабаблари;\n• болани парваришлаш нафақаси ва моддий ёрдам миқдори ҳақидаги маълумотларни.\nШунингдек бу ерда «Ижтимоий ҳимоя ягона реестри» ахборот тизимида болани парваришлаш нафақаси ва моддий ёрдам олиш юзасидан кўп бериладиган саволларга ўзбек ва рус тилларидаги жавоблар жойлаштирилган.\nХизматдан фойдаланиш учун фуқаро ўз аризасида кўрсатилган ЖШШИР ва телефон рақамини «Ижтимоий ҳимоя ягона реестри»га киритиши лозим.\nМолия вазирлиги Ахборот хизмати.


Алга Қозоғистон! « O'zbekiston ERK Demokratik Partiyasi\n08 January 2022 - 17:02\nБу қозоқистонлик архитектор Айдар Эргали ëзган мурожаат. Мен асосий қисмини таржима қилиб қўйдим. Лонрид (узун матн) лекин бу бовурим фарëдини ҳеч бўлмаса охиригача ўқинг. Ҳақиқатни билинг.\nБиродарлар ва опа-сингиллар!\nВатан хоини Токаев қўшин киритди ва кечадан бери биз Россия ишғоли остидамиз. Токаевнинг қўрқувдан овози бузилиб кетганини кўрдингизми. Унинг қабиҳ ташвиқотига ишонманг.\nËлланганлар ва талончилар норозилик ҳаракатини бўғиш, уни қонга ботириш учун ҳокимиятдан буюртма олишди. Биродарларимизнинг қони ҳаққи мени эшитинг. Шаҳарларимиз кўчаларига чиққан одамлар расмийлар таъкидлаганидек маргинал ва погромчи эмас, террорчилар эмас. Булар қўрқоқ сотқин ва ҳаромлар тўдаси томонидан хўрланган, талон-тарож қилинган ва ғазабга учраган Қозоғистон халқидир. Кеча мен у ерда жуда кўп одамлар билан гаплашдим.\nБулар юртимизнинг турли ҳудудларидан юрак чақириғи билан келган йигитлардир.\nБулар оддий шаҳарликлар, ёшлар, кексалар, бу абадий шармандалик, ёлғон ва хўрликларга тоқат қила олмайдиган аёллардир.\nҲозир мамлакатимизда содир бўлаётган воқеаларга фақат ҳокимият айбдор. Назарбоев ва унинг бир ховуч ўғри тўдаси. Ўз халқини бостириш орқали расмийлар музокаралар учун вақт йўқотдилар. Музокаралар вақти ўтди.\nАниқроғи, бу кеча, Ғарбий Қозоғистондаги биродарларимизни қўллаб_қувватлаш мақсадида халқ оммавий равишда ТИНЧЛИК норозилик намойишига чиққанида бўлиб ўтди.\nАгар халқ бутун мамлакат бўйлаб бир бўлиб чиқмаганида эди, ўн йил олдин бўлганидек, Жанаўзенликлар аллақачон қонга ботган бўлар эди. Ахир ҳокимиятда ўша одамхўрлар, қассоблар ўтирибдику. Улар учун бизнинг ҳаётимиз синган бир тийинга ҳам арзимайди.\nКейин бу қатлга сиз ва мен, ҳаракатсизлигимиз ва қўрқоқлигимиз орқали рухсат бердик.\nТўртинчи январ куни ҳукумат халқ билан очиқ мулоқотга киришиш ўрнига уни ўраб қўйди.\nЎзларининг занжирбанд этилган карамбет итларини (Омончларни) тинч намойишчиларга қарши қўйди.\nМайдонларда фақат зарарсиз кекса аёллар ва болаларни айланиб ўтишга қодир бу қўрқоқ мавжудотлар кучли қаршилик ва тўлиқ мағлубиятга учрадилар.\nҚозоқ ботири Бауйржон Момишули номи билан аталган кўчада бу бежиз содир бўлмаган.\nМен ўзим у ерда қатнашмадим, эртаси куни иштирокчининг сўзларидан эшитдим, лекин тунги жангнинг кўламини бизнинг жангчиларимиз томонидан улоқтирилган намойишчиларга жуда кўп қалқонлар, дубулғалар, калтаклар ва ўқ ўтказмайдиган жилетлар билан баҳолаш мумкин.\nҲуқуқ тартибот идораларининг “мард” ходимлари. Ҳатто юзлаб эмас, минглаб. Танланган қуроллар ва гранаталарни ўз ичига олади. Кеча бутун шаҳар миқёсида содир бўлган ҳамма нарсани маълум бир хронология билан айтиб бера олмайман, лекин ўзим кўрганларимни айта оламан. Кеча, 5-январ куни эрталаб дўстим билан Сайин бўйлаб ҳамма нарсани ўз кўзимиз билан кўриш учун Момишули томон йўл олдик.\nТўла бий кўвасидагиларни энди ҳайдаб бўлмасди.\nКўчани машиналар ва намойишчилар тўсиб қўйишди.\nДубулғалар, зирҳлар, полиция кийимларининг парчалари ва ҳар хил ахлатлар ҳамма жойда сочилиб кетган.\nЎша ҳудуддан машина учун хавфсиз жой топиб, Тўла Би кўчаси бўйлаб юрдик.\nҲамма марказ томон юрди, кўчани ғарбий йўналишда машиналар, қандайдир ўз ўзидан пайдо бўладиган тўсиқлар ва ҳатто кўп жойларда релслар билан тўсиб қўйишди.\nБора бора марказга яқинлашган сари тарқоқ намойишчиларнинг кичик гуруҳлари улкан ва сонсаноқсиз ва чексиз оқимга айланиб, тинимсиз “шал кет” ва мадҳия куйлашарди.\nЙўлда ҳукмрон “Нур Отан” партиясининг талон тарож қилинган идорасига гувоҳ бўлдик. Ёнаётган полиция бўлимлари ва уларнинг машиналарини кўрдик.\nШунча йиллардан бери чириган одамларни ишга олиб, уларни Назарбоев қуллигига чуқурроқ суртиб келаётган тузум итларининг бу чириган уяси прокуратура биноси вайрон қилинганини кўрдик.\nШу билан бирга, барча бу тартибсизликларни “қонун устуворлигига риоя қилиш” деб атайликми?. Хўш, нима кутган эдингиз, Токаев ва Назарбоев? Сиз одамларни тинимсиз қонини симириш ва уларни жим қўзичоқлар каби пода пода қилиб вагонларга юклашингиз мумкинми? Йўқ, қозоқлар ота-боболари васият қилган ўз заминида яшайдиган, ўзини ҳимоя қила оладиган халқ.\nБиз оддий одамлар, кекса Опачалар ипли қопларда, боурсакларда сув кўтариб, билан ўтаётган ҳар бир кишига тарқатишларини кўрдик.\nСейфуллин кўчасидаги иккинчи қаватнинг балконида кекса бир аёлнинг нимадир деб бақираётгани ва одамларга имо ишора қилгани гўзал манзарасинни эслайман.\nУнинг юзи том маънода бахтдан порлади ва у чиндан ҳам йиғларди. У қозоқчани тушунмасди, лекин одамлар унга русча: “Бувижон, сувни ташла” деб қичқира бошлаганида, у дарҳол ўзини тутди ва беш литрли бир неча шиша сувни улоқтирди ва маойишчилар коллонаси қарсак чалиб кетди. Полициячилар қаттиқ калтакланди. Ҳа. Бу тўғри Аммо уларни калтаклаганлар фақат энг қизиққон намойишчилар эди, қолганлари оломон ичида тўпланиб, полицияга қарши жанг қилишди, акс ҳолда улар ўша ерда калтакланган бўлар эди.\nМен ўзим бир икки полициячига шафоат қилишимга тўғри келди. Мен ҳеч қачон уларни ҳимоя қиламан деб ўйламаган эдим, чунки мен уларни ҳар доим чин дилдан ёмон кўрардим.\nБу қандай даҳшатли манзара эканлигини кўрган бўлсангиз керак, кийимларини ечинтириб, калтакланган милиционерлар қонга бўялиб ëтарди.\nШу асосда намойишчилар ўртасида ўзаро тўқнашувлар бўлди, баъзилари: “Уларга ачинманглар, бизга ҳам ачинишмасди”, деб ҳайқиришди, бу соф ҳақиқат. Аммо намойишчилар ўртасида муштлашув бўлмади.\nҲатто олдиндаги барча асирларни ҳайдаб чиқариш ва уларни тирик қалқон сифатида ишлатиш чақириқлари ҳам бўлди. Бундай натижани кутган полиция (эҳтимол ҳарбийлар ҳам) елкаларидаги погонларни йиртиб ташлади ва оммавий равишда\nнамойишчилар томонига ўтди. Намойишчиларнинг баъзилари уларни калтакламоқчи бўлган бўлса, бошқалари “энди булар бизники, уларга тегиб бўлмайди”, деб биринчисини тўхтатди.\nМен аниқ кўрмаган нарсам аҳолига нисбатан тажовуз эди.\nКўпчилик жимгина кўчага чиқиб, намойишчилар билан гаплашди. Кимдир сув чиқариб тарқатиб юрди. Ҳеч ким фуқаролик объэктларига тегмади. Бузилган чироқлар ва скамейкалардан ташқари, улар баррикадалар қуриш учун ишлатилди.\nҲа, улар Сергекнинг кўплаб камераларини ҳам синдиришди, менимча, алоҳида завқ билан синдиришди.\nМайдонга яқинлашганимиз сари таранглик кучая бошлади.\nОдамлар ҳимоя қилинишини ва янги гурухларга тайёрланишини кутишган. Аммо колонна яқинлашганда, у ерда турган милиция ходимларининг кичик отрядлари тезда Сатпаев кўчаси бўйлаб чекинишди.\nХўш, барибир, одамларнинг қалқонларини тақиллатган кўчкисини кўриб, сиз уни осонгина шимингизга а қилиб қўйишингиз мумкин ва бу массани тўхтатиш аллақачон ҳақиқатга тўғри келмасди, одамлар ҳақиқатан ҳам ғазабланган эди……\n(Шу жойдаги каттагина қисмни таржима қилишга улгурмадим. Мана бу эса финал)\nҲа, ҳамма нарса тўғри эмас эди, раҳбарлар йўқ эди.\nЛекин 30 йил давомида Назарбоев бошини кўтарганларнинг ҳаммасини ўлдириб, бостириб келган бўлса, улар қаердан пайдо бўлсин?\nАммо шу кунларда кўпчилик қозоқлар диктаторларнинг қули эмаслигини англаб етди.\nҚозоқлар халқ. Ҳаммамиз қозоқмиз, бавурлармиз,\nБирбиримиз билан ҳамиша келишиб оламиз.\nБиз кучли демократик давлат, қозоқлар мамлакати, эркин халқлар мамлакатини ярата оламиз.\nВа энди менинг омонатим уни ўқиганларнинг барчасига.\nБилмадим бундан кейин нима бўлади лекин биз билан бирдам бўлсангиз шу матнни ҳаммага етказинг репост қилмай матнни ўзингизга кўчиринг! Алга Қозоғистон!


Тушлик кечиктирилган боғчанинг қатор мутасаддилари ишдан бўшатилди. – Telegraph\nТушлик кечиктирилган боғчанинг қатор мутасаддилари ишдан бўшатилди.\n2 апрель куни ижтимоий тармоқларда "Боғчада тушлик кечикди – болалар оч ухлаб қолди" мавзусидаги видеоматериал тарқалганди. Мактабгача таълим вазирлиги ушбу намойиш этилган видеоматериалда кўрсатилган ҳолатни аниқлаш мақсадида тезкор ишчи гуруҳи ташкил этиб, суриштирув ишлари ўтказди.\nВазирлик Ахборот хизматининг хабар беришича, ушбу видеотасвир Андижон вилояти Хўжабод туманидаги 1-мактабгача таълим муассасасининг ёзги ошхонасида 2 апрель куни соат 11.20 да боғча тарбиячиси - 1998 йилда туғилган З.М. тамонидан тасвирга олиниб, ижтимоий тармоқларга тарқатилган.\nЎтказилган тезкор суриштирув ишлари давомида 2 апрель куни ҳақиқатдан ҳам бу боғчада гўшт маҳсулоти белгиланган вақтидан кеч олиб келинганлиги сабабли боғча тарбияланувчилари учун тушлик ўз вақтида тайёрланмаган ва тарқатилмаган.\nШу муносабат билан ўз вазифасига совуққонлик билан қарагани ва боғча ёзги ошхонасида антисанитария ҳолатларини келтириб чиқаргани учун 1-МТМ омборчиси Алишер Аҳмедов, бош ошпаз Улуғбек Жалилов ҳамда ошпаз Абдужалил Султоновлар билан тузилган меҳнат шартномалари бекор қилинди.\nБундан ташқари, ўз ишида жиддий камчиликларга йўл қўйгани учун муассаса мудираси С.Абдуллаева эгаллаб турган лавозимидан озод этилди.\nМактабгача таълим вазирлиги ҳар бир ноқонуний хатти-ҳаракат юзасидан ўз муносабатини билдириб, масъулиятсиз ходимларга кескин чора кўрилиши ҳақида яна бир бор огоҳлантиради.


Собиқ прокурор қийноқлардан ўлди\nБекободдаги ҳуқуқ-тартибот ва суд-прокуратура органларининг жиноят содир этган ходимлари сақланадиган 64/21 - қамоқхонада маҳбус собиқ прокурор Бахтиёр Ҳасанов оғир қийноқлардан вафот этди.\nЎзбекистон мустақил ҳуқуқ ҳимоячилари ташаббус гуруҳи тарқатган хабарда айтилишича, бу ҳақда ташкилотга телефонограмма келган ва унда мазкур қамоқхонада жазони ўтаётган яна беш киши, жумладан, бир қирғизистонлик, икки афғонистонлик фуқарога нисбатан қаттиқ қийноқлар қўлланилмоқда.\nЎзбекистон мустақил ҳуқуқ ҳимоячилари ташаббус гуруҳи раҳбари Суръат Икромовнинг айтишича, телефонограммада Ўзбекистон бош прокурори, ички ишлар вазири, шунингдек, “Ҳьюман райтс уотч” ташкилоти тезликда бунинг олдини олишга аралашишга чақирилган.\n“Бекобод қамоқхонасидан олган телефонограммамизда сурхондарёлик собиқ прокурор Бахтиёр Ҳасанов оғир қийноққа солингани ва оқибатда Бекободдаги шифохонада вафот этгани айтилган. Унда қамоқхона раҳбарияти яна беш маҳбусни жисмонан йўқ қилиш тўғрисида кўрсатма бергани ҳақида ҳам ёзилган. Бу маҳбусларнинг номи маълум. Улардан икки нафари афғонистонлик, бири қирғизистонлик ва иккитаси ўзбекистонлик маҳбус”, - деди С.Икромов.\nУнинг сўзларига кўра, бу телефонограммани йўллаган манба ҳам Бекобод қамоқхонасидан қўнғироқ қилган ва қамоқхонада муқаддам ҳуқуқ-тартибот органларида ишлаган баъзи маҳбусларга нисбатан жуда оғир қийноқлар қўлланилаётгани, бунинг бош сабаби бу маҳбусларнинг қамоқхонадаги вазият тўғрисида ташқарига хабар чиқаргани эканини айтган.\nЭътироф этиш керак, Ўзбекистон мустақил ҳуқуқ ҳимоячилари ташаббус гуруҳи тарқатган маълумот борасида мамлакат расмий идоралари ҳеч қандай расмий ахборот эълон қилгани йўқ.\nТошкент вилоятининг Бекобод шаҳридаги қамоқхонада маҳбуслар жуда қаттиқ назорат остида сақланиши гапирилади.\n“Мазлум” инсон ҳуқуқлари ташкилоти ижрочи директори Аъзам Турғуновнинг таъкидлашича, Ўзбекистон суд-прокуруратура ва ҳуқуқ-тартибот органлари ходимлари жазо ўтайдиган бу муассасада, асосан, сохта айбловлар билан қамалган маҳбуслар ўтиради.\n“Бекобод қамоқхонасида ўтирган собиқ милиционер, прокурор, судяларнинг кўпчилиги мавжуд режимга қарши сўзлаган, унинг кўрсатмаларига бўйсунмаган. Уларнинг аксарияти арзимаган сохта айблов билан қамоққа ташланган ва йиллар давомида ичкаридан туриб, жазо муддати узайтирилаётган маҳбуслар. Улар мавжуд режим кирдикорларини билади, шунинг учун ҳам ичкарида аёвсиз қийноқларга солинади”, - деди А.Туғунов.\nУ Бекобод қамоқхонасида қийноқлардан вафот этган собиқ прокурор Бахтиёр Ҳасанов ана шундай амалдорлардан бири бўлиши мумкинлигини билдирди.


МАРҲАМАТДА «БУЮК ҲАМКОР-2020» НОМЛИ ЯНГИ ҚЎШМА КОРХОНА ТАШКИЛ ЭТИЛДИ - AUZ.UZ\nМАРҲАМАТДА «БУЮК ҲАМКОР-2020» НОМЛИ ЯНГИ ҚЎШМА КОРХОНА ТАШКИЛ ЭТИЛДИ\nМарҳамат туман Давлат хизматлари марказида тадбиркор Акмалжон Нурматов ҳамда жанубий кореялик Ким Кюнг Жае томонидан “Буюк ҳамкор-2020” масъулияти чекланган жамияти шаклидаги Ўзбекистон-Жанубий Корея қўшма корхонаси рўйхатдан ўтказилди.\nУстав фонди 18,5 миллиард сўм бўлган мазкур корхона томонидан барча турдаги автотранспорт воситалари эҳтиёт қисмлари (калодка ва накладга) ишлаб чиқариш режалаштирилмоқда. Шунингдек, корхона томонидан металларга ишлов бериш ва металларни қопламалар билан қоплаш ҳам йўлга қўйилади.\nҚўшма корхонани ташкил қилишдан кўзда тутилган асосий мақсад аҳолини иш билан таъминлаш, ишлаб чиқариладиган маҳсулотларни нафақат ички бозорга, балки хорижий мамлакатларга экспорт қилишдан иборат.\nАкмалжон Нурматовнинг айтишича, айни пайтда Қорақўрғон қишлоғида корхонани қуриш ишлари олиб борилиб, чет элдан жаҳон стандартларига тўла жавоб берадиган замонавий ускуналар олиб келиб ўрнатилмоқда.\nАгарда корхона тўлиқ ишга тушса, ойига 12 миллион долларлик маҳсулот хорижга экспорт қилинади.


Сульшернинг ишлари юрушмаябди. “МЮ” мураббийлигига асосий номзод маълум - EFFECT.UZ\nТаниқли инсайдер Николо Скиранинг ёзишича, Зинедин Зидан “Манчестер Юнайтед” бошқаруви лавозимига асосий номзод. Роналду ҳам бу вариантни маъқуллади.\nТаъкидланишича, ҳозирда Сульшернинг истеъфоси ҳақида расмий гап йўқ. Шу билан бирга, норвегияликнинг бундай мағлубият ёки кетма-кет муваффақиятсизликлари кечирилмаслиги мумкин. Агар раҳбарият истеъфога чиқаришга қарор қилса, улар биринчи бўлиб Зиданга мурожаат қилишади.\nМаьлумот учун, Франциялик мутахассис ҳеч қачон “Реал”дан бошқа клубда ишламаган.\nTeglar:Real, Zinedin Zidan, Манчестер Юнайтед, Роналду, Сулшер\n"Мен рақиб ҳақида гапиришни ёқтирмайман" - Анчелотти


Бизни жуда катта тантана билан кутиб олишди, музокараларда Борис Елциннинг ўзи бевосита қатнашди ва охирида катта зиёфат берди. Анчагина ичилди. Мен Мирсаидовга яқин ўтирган эдим. Қарши томонда ўтирган Елцин қўлида қадаҳи билан ўрнидан туриб, биз томонга ўтди. Шукрулло ака ўрнидан турди. Биз ҳам турмоқчи бўлгандик, Шукрулло ака қўлини елкамга қўйиб, ўтираверинг, ишорасини қилди. Буни кўрган бошқалар ҳам қайтиб ўтиришди.\n-Кеча менга телефон қилиб, “Комсомолская правда”да танқидий мақола чиққан, газетанинг танобини тортиб қўйишга ёрдам беринг, деди. Мен унга биз мустақилмиз, матбуотимиз ҳам мустақил, мана сен ҳам мустақилсан, десам ҳам тушунмади. Кейин бу мустақиллик қонун билан мустаҳкамланганини айтдим. У бўлса, қоғоздаги гап бошқа, амалдагиси бошқа, деди. Мана бу – сиз билан имзолаганимиз ҳам қоғозда қолмайдими? Мен умуман қонунларни ҳурмат қиламан. Лекин у…\nЕлцин Шукрулло акани четга тортиб қулоғига нимадир деди. Шукрулло ака ноқулай вазиятда қолди. Елцинннинг гапини биз эшитдик, деб ўйлади, шекилли, бошини эгиб индамай тураверди. Лекин биз эшитмаган эдик.\nКейин Елцин айланиб жойига қайтди-да: “Қонунлар бажарилиш учун қабул қилинади, бажарилмаса, қоғозга айланади, қоғознинг ўрни қаердалигини ҳаммамиз биламиз”, деди. Ҳамма бош силкиб қўйди. Ҳатто менинг ёнимда ўтирган Конституциявий суд раиси Шавкат Ўразаев ҳам “Тўғри” дегандек бош қимирлатиб қўйди.\nШунинг учун ҳам ўша пайтда қабул қилинган жуда кўп қонунлар ва ҳатто Конституциянинг ҳам сирти демократик дунё стандартлари даражасида эди. Лекин Каримов икки юзи бўлган қонунчиликни кўзлаган экан. Қоғозда бошқа, амалда бошқа.\nБир кун сессияда судлов асосларини белгилайдиган қонунлар қайта қабул қилинаётган эди. Мен “Бир айб учун-бир жазо” принципига ўтиш таклифини айтдим. Буни Олий суд раиси Муҳаммад Бобур Маликов, Бош прокурор Бўритош Мустафоев ва Қонунчилик қўмитаси раиси Эркин Халиловлар ҳам тўғри деб топишди. Ҳатто Муҳаммад Бобур Маликовнинг׃\nМен охирги вариантдан нусха сўрадим. Омон Ҳамидович “касал” бўлиб қолди.\nСессия стенограммасини талаб қилдим ва бу гапни сессияга олиб чиқдим. Лекин стенограмма топилмади, деган баҳона билан масала йўққа чиқарилди. Мен телевидениенинг ёзувларини олиб келдим. Каримов шундан кейин׃\n« Туғилган кун қутлови Огоҳлик »


«Қози»дан ҳукм бўлмаса, ижрочига иш қайда? » Ўзбекистон янгиликлари – Zamin.uz\n20 июнь 2019, 08:45\nМайли, насиб-да, қолаверса, гап сондамас, сифатда. Шунга қарамай тадбир чакки ўтгани йўқ: савол-жавобларга бой, гоҳ кескин, гоҳ сокин оҳангда ўтган мулоқотда МИБ мутасаддилари яхшигина «терлатилди». Айниқса, ижро жараёнидаги турли ёқимсиз ҳолатлар гап кетганда МИБ директори ўринбосарлардан бири бироз хуноб бўлиб шундай деди: «Тўғри тушунинглар, биз суд қарорини муҳокама қилмаймиз, уни ижро этамиз. Вазифамиз шу.\nСуд қарори тўғри бўладими, нотўғри бўладими, у қонуний кучга кириб, ижрога қаратилибдими, тамом - ижро этишдан бошқа чора йўқ. Демакки, суд қароридан ким норози бўлса, эътирозини бизгамас, юқори судга билдирилиши керак». Сўнг фикрини образли қилиб тушунтиришга ўтди: гап жаллоддамас, қозида, ахир?!\nЯнгиликлар » Жамият » «Қози»дан ҳукм бўлмаса, ижрочига иш қайда?\n12:00 Мирзиёев журналистларни касб байрами билан табриклади\n21:41 Бош прокуратурада мажбурий меҳнатнинг олдини олиш чоралари кўриб чиқилди


Лонгидаза – Meducate.uz – Дорилар ҳақида маълумотлар ўзбек тилида\nHome Йўриқномалар Лонгидаза\nПрепаратнинг савдо номи: Лонгидаза®\nТаъсир этувчи модда (ХПН): бовгиалуронидаза азоксимери (bovhyaluronidasum azoximerum)\n1 ампула ёки флакон қуйидагиларни сақлайди:\nфаол модда: 1500 ХБ ёки 3000 ХБ бовгиалуронидаза азоксимери (Лонгидаза®)\nёрдамчи модда: маннитол 15 мг гача (1500 ХБ доза учун) ёки 20 мг гача (3000 ХБ доза учун).\nТаърифи: оқ рангли ёки сарғиш ёки жигаррангсимон тусли оқ рангли гигроскопик ғовак масса.\nФармакотерапевтик гуруҳи: фермент восита.\nАТХ коди: V03AX.\nБовгиалуронидаза азоксимери протеолитик фермент – гиалуронидазнинг поли-1,4-этиленпиперазиннинг N-оксиди ҳосиласи гуруҳига мансуб бўлган юқори молекулали ташувчи билан конъюгат ҳосил қилган воситадир. Бовгиалуронидаза азоксимери гиалуронидаз фаолликка эга бўлган дори воситаларига хос фармакологик хусусиятларнинг барча доирасига эга. Гиалуронидазанинг специфик субстракти бириктирувчи тўқиманинг «цементловчи» моддаси гликозаминогликанлар (гиалурон кислотаси, хондриотин, хондриотин-4-сульфат, хондриотин-6-сульфат) ҳисобланади. Гидролиз (деполимеризация) натижасида гликозамингликанларнинг қовушқоқлиги, сув ва металларнинг ионларини боғлаш хусусияти камаяди. Бунинг оқибатида тўқималарнинг ўтказувчанлиги ошади, уларнинг трофикаси яхшиланади, шишлар камаяди, гематомалар сўрилиб кетади, чандиқли жойларнинг эластиклиги ошади, контрактуралар ва битишмалар йўқолади, бўғимларнинг харакатчанлиги ошади. Препаратнинг самараси патологик жараённинг бошланғич босқичларида жуда яққол намоён бўлади.\nБовгиалуронидаза азоксимери клиник самараси табиий гиалуронидазага нисбатан анча юқоридир. Конъюгация жараёни препаратни ҳароратнинг ва ингибиторларнинг таъсирига чидамлилигини оширади, унинг фаоллигини оширади ва таъсирини узайишига олиб келади. Бовгиалуронидаза азоксимерининг ферментатив фаоллиги, уни 37оС гача қиздирилганида 20 сутка давомида сақланиб туради, айни пайтда табиий гиалуронидаза эса худди шундай шароитларда ўз фаоллигини бир сутка давомида йўқотади. Бовгиалуронидаза азоксимерида хелатловчи, антиоксидант, яллиғланишга қарши ва иммуномодулятор фаолликка эга бўлган ташувчи модданинг фармакологик хусусиятлари сақланади. Бовгиалуронидаза азоксимери гликозамингликанларнинг гидролизи натижасида ажралиб чиқувчи темир ионларини – эркин-радикал реакцияларнинг рағбатлантирувчилари, гиалуронидаза ингибиторлари ва коллаген синтезининг рағбатлантирувчиларини боғлаб олиш, ва шу йўл билан бириктирувчи тўқима компонентларини синтезига йўналтирилган тескари реакцияни сусайтириш хусусиятига эгадир. Бовгиалуронидаза азоксимерининг политроп хусусиятлари, пневмофиброз моделида биокимёвий, гистологик ва электрон-микроскопик тадқиқотлар ёрдамида экспериментал жиҳатдан исботланган яққол фиброзга қарши таъсири орқали амалга ошади.\nБовгиалуронидаза азоксимери яллиғланиш медиаторларининг (интерлейкин-1 ва ўсма некрозининг альфа омили) синтезини бошқаради (дастлабки даражасига қараб оширади ёки пасайтиради), яллиғланишнинг ўткир босқичини кечишини сусайтириш, гуморал иммун жавобни ва организмнинг инфекцияларга резистентлигини ошириш хусусиятига эга. Кўрсатилган хусусиятлари Бовгиалуронидаза азоксимерини дағал чандиқланиш ва битишма жараёнини олдини олиш мақсадидаги жарроҳлик йўли билан даволаш вақтида ёки ундан кейин қўллаш имконини беради. Бовгиалуронидаза азоксимерини даволаш дозаларда жароҳлик даволаш вақтида ёки ундан кейин қўллаш, операциядан кейинги даврнинг кечишини ёмонлашишини ёки инфекцион жараённи авж олишини чақирмайди; суяк тўқимасини тикланишини секинлаштирмайди.\nҲам тери остига ёки ҳам мушак ичига юборилган Бовгиалуронидаза азоксимери бирга қўлланган препаратларни сўрилишини кучайтиради, маҳаллий анестетиклар билан бирга юборилганида уларни оғриқсизлантирувчи таъсирини тезлаштиради.\nБовгиалуронидаза азоксимери деярли заҳарлик бўлмаган бирикмаларга мансуб бўлиб, иммун тизимининг нормал функциясини бузмайди, эркак ва урғочи каламушларнинг репродуктив функциясига, авлодни пре- ва постнатал ривожланишига таъсир кўрсатмайди, мутаген ва канцероген таъсирга эга эмас. Бовгиалуронидаза азоксимеридаги гиалуронидаза ферментининг таъсирловчи ва аллергик хусусиятларини пастлиги тажриба ўтказиш йўли билан исботланган. Даволаш дозаларда Бовгиалуронидаза азоксимери пациентлар томонидан яхши ўзлаштирилади.\nПарентерал юборилганда Бовгиалуронидаза азоксимери қон айланиш тизимига тез сўрилади ва қондаги максимал концентрациясига 20-25 минутдан кейин эришилади, организмда юқори тезликда тақсимланиши билан характерланади. Ярим тақсимланиш даври – тахминан 0,5 соат, ярим чиқарилиш даври (Т½) мушак ичига юборилганида 36 соат, тери остига юборилганида тахминан 45 соатни ташкил қилади. Тахминий тақсимланиш хажми 0,43 л/кг ни ташкил қилади. Конъюгация ферментнинг юқори биокираолиш хусусиятини пасайтирмайди – биокираолишлиги камида 90% ни ташкил қилади.\nТаъсир этувчи модда барча аъзолар ва тўқималарга киради, шу жумладан гематоэнцефалик ва офтальмик тўсиқлар орқали ўтади.\nОрганизмда гиалуронидаза гидролизга учрайди, ташувчи эса қуйимолекуляр бирикмаларгача (олигомерлар) парчаланади, улар асосан буйрак орқали икки босқичда чиқарилади. Биринчи сутка давомида буйрак орқали 45-50%, ичак орқали кўпи билан 3% чиқарилади. Кейин чиқарилиш тезлиги секинлашади, 4-5 суткаларга келиб, препарат тўлиқ чиқарилади.\nКатталарда бириктирувчи тўқиманинг гиперплазияси билан кечувчи қуйидаги касалликларни даволаш ва олдини олиш учун мажмуавий даволаш таркибида:\nгинекологияда: ички жинсий аъзоларнинг яллиғланиш касалликларида, шу жумладан бачадон найи-перитонеал бепуштлик, бачадон ички синехиялари, сурункали эндомиометритда кичик чаноқдаги битишма жараёни даволаш ва олдини олиш;\nурологияда: сурункали простатит, интерстициал циститни даволаш;\nжарроҳликда: қорин бўшлиғи аъзоларидаги жарроҳлик аралашувлардан кейинги битишма жараёнини даволаш ва олдини олиш; жароҳатлар, куйишлар, операциялар, пиодермиядан кейинги гипертрофик чандиқларда;\nдерматовенерологияда ва косметологияда: чекланган склеродермияни, пиодермия, жароҳатлар, куйишлар, операциялардан кейин шакилланувчи келоид, гипертрофик чандиқларни даволаш;\nпульмонология ва фтизиатрияда: пневмофиброз, фиброзловчи альвеолит, туберкулёзни (каверноз-фиброз, инфильтратив, туберкулема) даволаш;\nортопедияда: бўғимларнинг контрактурасини, артрозларни, анкилозловчи спондилоартритни, гематомаларни даволаш:\nбиокираолишлигини ошириш учун: урология, гинекология, хирургия, дерматовенерология, пульмонологияда антибактериал препаратлар бирга юборилганида, махаллий анестетикларнинг таъсирини кучайтириш учун қўлланилади.\nЛонгидаза® тери остига (шикастланган жойга яқин ёки чандиқли-ўзгарган тўқима остига) ёки мушак ичига 3000 ХБ дозада 5 инъекциядан 25 инъекциягача (касалликка қараб) курс билан, юборишлар орасидаги 3 кундан 10 кунгача интервал билан юборилади.\nҚўллаш усулари ташхис, касалликнинг оғирлиги, клиник кечиши, беморнинг ёшига қараб, шифокор томонидан белгиланади. Зарурати бўлганида 2-3 ой ўтгач такрорий курс тавсия этилади.\nБириктирувчи тўқиманинг оғир сурункали авж олувчи жараёни билан кечувчи касалликларни даволашда, стандарт даволаш курсидан кейин, узоқ муддатли эришилган самарани ушлаб туриш мақсадида Лонгидаза®ни 3000 ХБ дозада инъекциялар орасидаги 10-14 кунлик танаффуслар билан қўллаш тавсия этилади.\nДори ва диагностик воситаларининг биокираолишлигини ошириш учун асосий препарат юбориладиган жойга 10-15 минут олдин мушак ичига ёки тери остига 1500 ХБ дозада юбориш тавсия этилади.\nАмпула ёки флакондаги 3000 ХБ Лонгидаза® препарати 1,0-2,0 мл прокаин (0,25% ёки 0,5%) эритмасида эритилади. Прокаинни ўзлаштираолмаслик бўлган холларда Лонгидаза® препарати инъекция учун 0,9% ли натрий хлориди эритмаси ёки инъекция учун сувнинг худди шундай хажмида эритилади.\nБиокираолишлигини ошириш мақсадида қўлланганида ампула ёки флакондаги 3000 ХБ Лонгидаза® препарати 2,0 мл, 1500 ХБ дозали препарат 1,0 мл инъекция учун 0,9% ли натрий хлоридининг эритмасида эритилади.\nФлакон ёки ампулага эритувчини секин юбориш, 2-3 минут кутиш, оқсилни кўпиртирмаслик учун силкитмасдан эҳтиёткорлик билан аралаштириш керак.\nПарентерал юбриш учун тайёрланган эритмани сақлаш мумкин эмас.\nОлдини олиш ва даволашнинг тавсия этиладиган схемаси\nҚорин бўшлиғи ва кичик чаноқ аъзоларидаги оператив аралашувлардан кейинги битишма касаллиги ва дағал чандиқланишни олдини олиш учун мушак ичига 3000 ХБ дозада 3 кунда 1 марта 5 инъекция курси буюрилади. Зарурати бўлганида Лонгидаза® препаратини қўллаш 5 кунда 1 марта юбориш билан умумий курсга 10 инъекция билан давом эттирилиши мумкин.\nички жинсий аъзоларнинг яллиғланиш касалликларида кичик чаноқдаги битишма жараёнида мушак ичига 3000 ХБ 3-5 кунда 1 марта бир курсга 10-15 инъекция буюрилади;\nбачадон найи-перитонеал бепуштликда мушак ичига 3000 ХБ дан умумий курсга 15 инъекциягача буюрилади: биринчи 5 инъекция 3 кунда 1 марта, кейин 5 кунда 1 марта бажарилади;\nсурункали простатитда мушак ичига 3000 ХБ 5 кунда 1 марта, бир курсга 10-15 инъекция;\nинтерстициал нефритда мушак ичига 3000 ХБ 5 кунда 1 марта, бир курсга 10 инъекция буюрилади;\nқорин бўшлиғи аъзоларидаги оператив аралашувлардан кейин мушак ичига 3000 ХБ дозада 3-5 кунда 1 марта, бир курсга 10 инъекциядан 15 инъекциягача буюрилади;\nузоқ вақт битмаётган жарохатларда мушак ичига 3000 ХБ дозада 5 кунда 1 марта, бир курсга 5-10 инъекция буюрилади;\nчекланган склеродермияда мушак ичига 3000-4500 ХБ дан 3-5 кунда 1 марта бир курсга 20 инъекцияларгача курси буюрилади. Доза ва даволаш курси клиник кечиши, босқичи, касалликни жойлашиши, ва пациентнинг индивидуал хусусиятларига қараб индивидуал равишда танланади;\nкелоид, гипертрофик ва пиодермия, куйишлар, операциялар, жарохатлардан кейин шаклланувчи чандиқларда: чандиқ ичига ёки шикастланган жой яқинига тери остига 3000-4500 ХБ дозада бир курсга 15 инъекциягача 3 кунда 1 марта юбориш тавсия қилинади. Лонгидаза® препаратини суюлтириш учун суюқлик ҳажми, юбориш нуқталарининг сонига қараб, шифокор томонидан танланади. Зарурати бўлганида даволаш курси 5 кунда 1 марта 25 инъекциягача бўлган схема бўйича давом эттирилиши мумкин. Терининг шикастланган майдони, чандиқни хосил бўлган вақтига қараб, 3000 ХБ дозадаги бир курсга 20 инъекциягача 5 кунда 1 марта тери остига ва мушак ичига навбатма-навбат юбориш мумкин.\nпульмонология ва фтизиатрияда:\nпневмосклерозда мушак ичига 3000 ХБ дан 5 кунда 1 марта бир курсга 10 инъекция;\nфиброзловчи альвеолитда мушак ичига 3000 ХБ дан 5 кунда 1 марта бир курсга 15 инъекция; кейин самарани бир маромда ушлаб турувчи даволаш 10 кунда 1 марта умумий курсга 25 инъекциягача;\nтуберкулёзда мушак ичига 3000 ХБ дан 5 кунда 1 марта бир курсга 25 инъекциягача буюрилади; касалликнинг клиник манзараси, кечишини оғирлигига қараб, узоқ муддатли (3000 ХБ дозада 10 кунда 1 марта 6 ойдан 1 йилгача) даволаш ўтказилиши мумкин.\nбўғимларнинг контрактурасида шикастланган жой яқинига тери остига 3000 ХБ дозада 3 кунда 1 марта бир курсга 5 инъекциядан 15 инъекциягача буюрилади;\nартрозлар, анкилозловчи спондилоартритда шикастланиш жойига яқин тери остига 3000 ХБ дозада 3 кунда 1 марта бир курсга 15 инъекциягача буюрилади, зарурати бўлганида даволаш 5 кунда 1 марта инъекциялар билан давом эттирилиши мумкин. Эришилган самарани бир маромда ушлаб турувчи даволаш давомийлиги, касалликнинг оғирлигига қараб, шифокор томонидан танланади;\nгематомаларда шикастланган жойига яқин тери остига 3000 ХБ дозада 3 кунда 1 марта бир курсга 5 инъекциядан буюрилади;\nбиокираолишликни ошириш учун: диагностик ёки дори препаратлари (антибиотиклар, химиопрепаратлар, анастетиклар ва бошқ.) билан бирга тери остига ёки мушак ичига юборилганида, Лонгидаза® асосий препарат юбориладиган жойга ўша усулда 1500 ХБ дозада 10-15 минут олдин юборилади.\nТез-тез (>1/100, <1/10) – юборилган жойда оғриқ. Баъзида (>1/1000, <1/100) инъекция жойида терини қизариши, қичишиши ва шиши каби реакциялар бўлиши мумкин. Барча махаллий реакциялар 48-72 соатда ўтиб кетади. Жуда кам ҳолларда (<1/10000) аллергик реакциялар кузатилади.\nГиалуронидаза асосидаги препаратларга ўта юқори сезувчанлик, ўткир инфекцион касалликлар, ўпкадан қон кетиши ва қон тупуриш, шишасимон танага янги қон қуйилиши, хавфли ўсмалар, ўткир буйрак етишмовчилиги, 18 ёшгача бўлган пациентларда (клиник тадқиқотларнинг натижаларини йўқлиги туфайли) қўллаш мумкин эмас.\nЛокал (чекланган соҳадаги) инфекцияни тарқалиш хавфи туфайли, Лонгидаза препаратини ўткир инфекцион яллиғланиш соҳасига юбориш мумкин эмас.\nСурункали буйрак етишмовчилигида бир ҳафтада 1 мартадан қўлланади.\nАллергик реакция ривожланган холларда Лонгидаза препаратини қўллашни тўхтатиш керак.\nДаволашни бошлашдан олдин, Сиз қабул қилаётган барча дори препаратлари ҳақида шифокорга хабар беринг.\nБовгиалуронидаза азоксимерини антибиотиклар, вирусларга қарши, замбуруғларга қарши препаратлар, бронхолитиклар билан мажмуада қўллаш мумкин. Бошқа дори воситалари (антибиотиклар, маҳаллий анестетиклар, диуретиклар) билан мажмуада қўлланганида, Бовгиалуронидаза азоксимери биокираолишлигини оширади ва уларнинг таъсирини кучайтиради. Салицилатларнинг юқори дозалари, кортизон, адренокортикотроп гормон (АКТГ), эстрогенлар ёки антигистамин препаратлар бирга қўлланганида Бовгиалуронидаза азоксимерининг ферментатив фаоллиги пасайиши мумкин.\nБовгиалуронидаза азоксимерини фуросемид, бензодиазепинлар, фенитоин сақловчи препаратлар билан бир вақтда қўллаш мумкин эмас.\nЛонгидаза® препаратини қабул қилишни тўхтатиш зарурати туғилганида, дозани аста-секин камайтирмасдан, препаратни бекор қилишни дархол амалга ошириш мумкин.\nПрепаратнинг навбатдаги дозасини юбориш ўтказиб юборилган ҳолларда, уни пациентнинг эсига тушиши билан юбориш керак, шундан кейин препарат одатдагича қўлланиши керак. Юборилган дозанинг ўрнини тўлдириш мақсадида пациент икки баробар дозани юбормаслиги керак.\nДаволашдан олдин Сиз қабул қилаётган дори препаратлар тўғрисида шифокорга хабар беринг. Препаратни қабул қилишдан олдин шифокор билан маслаҳатлашинг. Қўллаш бўйича йўриқномани ўқиб чиқинг ва сақлаб қўйинг.\nПрепаратни ҳамиша ушбу қўллаш бўйича йўриқномада кўрсатилган кўрсатмаларига риоя қилинг.\nАгар Сизда саволлар пайдо бўлса, тушунтириш учун шифокорга ёки фармацевтга мурожаат қилинг.\nСурункали бўйрак етишмовчилигида препаратни бир ҳафтада 1 мартагача буюриш керак.\nАллергик реакция ривожланганда Лонгидаза® препаратини қабул қилишни тўхтатиш керак ва шифокорга мурожаат қилинг.\nКўз билан кўринган яроқсизлик белгилари бўлса (ўрамнинг дефекти, кукун рангини ўзгариши) препарат ишлатилмайди.\nЛокал (чекланган соҳадаги) инфекцияни тарқалиш хавфи туфайли, Лонгидаза® препаратини ўткир инфекцион яллиғланиш сохасига юбориш мумкин эмас.\nХомиладор ва эмизикли аёлларда Лонгидаза® препаратини қўллаш мумкин эмас.\nПрепаратни транспорт воситаларини ва механизмларни бошқариш қобилятига таъсири\nДозани ошириб юборилишининг симптомлари эт увишиши, ҳароратни ошиши, бош айланиши, гипотензия билан номоён бўлиши мумкин. Препаратни юбориш тўхтатилади ва симптоматик даволаш буюрилади.\nИнъекция учун эритма тайёрлаш учун лиофилизат.\n15 мг дан (1500 ХБ доза учун) ёки 20 мг дан (3000 ХБ доза учун) 3 мл сиғимли 1 гидролитик синфига мансуб тўқ шиша ампулалар ёки флаконларда.\nПрепаратли 5 ампула ёки флакон поливинилхлорид плёнка контур уяли ўрамда.\nБир контур уяли ўрам қўллаш бўйича йўриқномаси билан бирга картон қутида. Ёки 5 ампула ёки флакондан қўллаш бўйича йўриқномаси билан бирга картон киритмали картон қутида.\nҚуруқ, ёруғликдан ҳимояланган жойда, 15оС дан юқори бўлмаган ҳароратда.


Машҳур бренд ва актриса Зарина Низомутдиновадан навбатдаги туҳфа » PopCorn.uz - Шоу Бизнес олами хақиқати\nСана: 12.05.2016 6029\nЯқиндагина сайтимиз орқали актриса Зарина Низомутдинова машҳур брендлардан бири “Azucar Moreno”нинг янги коллекциясининг юзига айлангани ҳақида маълумот берган эдик. Ушбу ҳамкорлик натижаси кўпчиликка манзур келгани сир эмас. Меҳнатлари самарасини кўрган бу икки ижодкор ҳамкорликни давом эттиришга аҳд қилишди.\n“Azucar Moreno”нинг асосчиси навбатдаги коллекциясини “LA pasion” деб номлади. Бу коллекциядан ўрин олган либослар испан либосларидан илҳомланган ҳолда ўзбек миллий матоларидан яратилган. Бу либосларда испан андозаларининг миллийлигимиз билан уйғунлашувини кўришингиз мумкин. Икки миллат қадриятларини сақлаб қолган ҳолда яратилган замонавий либослар коллекцияси ўрин олган фотосуратларни ҳозироқ томоша қилинг.\nМазкур коллекция қиёфаси Зарина Низомутдинова ҳамда Азиза Примкулова билан ҳамкорликда яратилган фотосессияда либосларга баҳо бериш имконига эгасиз.\nЭслатиб ўтамиз, Мазкур бренднинг асосчиси 2000-йил ҳамда 2004-йил оралиғида Ўзбекистондаги кўплаб фестивалларда қатнашган ва ғолибликни қўлга киритган. Ўз билимларини мустаҳкамлаш ниятида Испанияда таълим олган дизайнер 2006-йилда “Андалусиянинг энг ёш дизайнери” номинацияси бўйича ғолиб бўлган. Шунингдек 2012 йилда Испания пойтахти Мадриднинг энг яхши ёш дизайнери номинациясига муносиб деб топилган. Шундан сўнг, у кўплаб халқаро фестивал ва кўргазмаларда қатнашди. Жумладан Барселона, Мадрид, Севилья, Берлин, Флорипа ороли ва бошқа шаҳарларда ўтказилган кўргазмаларда иштирок этган. Бу вақт ичида дизайнер дунёга машхур бўлган Италия, Испан, Немец брендлари билан ҳамкорликда фаолият олиб борган. Ҳозирда юртимизда ўз фаолиятини давом эттирмоқда.\nZAMIRA BUXORO 15 5 2016 00:03\noohhhooo dahshatku juddda yarashgan\nДилфуз Навои 14 6 2017 16:13\n; жУДАЯМ ЯРАШИБДИ ХАММА ХАММА АЁЛЛАРИМИЗ ШУНАКА МАФТУНКОР ВА ЛАТОФАТЛИ БУЛИБ ЮРИШСИН.


Адвокат – Haqiqatga Umid\nАдвокат ўзи ким? Адвокат (судда айбдорни ёқловчи, ваколат бўйича томонлардан бирининг ҳақ-ҳуқуқини ҳимоя қилувчи ёки ҳуқуқ масалалари бўйича маслаҳат берувчи юрист);\nКим адвокат бўлиши мумкин? “Адвокатура тўғрисида”ги Ўзбекистон Республикаси Қонунининг 3-моддасига мувофиқ олий юридик маълумотга эга адвокатлик фаолияти билан шуғулланиш ҳуқуқини берувчи лицензияни олган Ўзбекистон Республикасининг фуқароси адвокат бўлиши мумкин.\nАдвокатлик сири нима? Адвокатлик сири жумласига ишонч билдирувчи шахс (ҳимоя остидаги шахс) адвокатдан ёрдам сўраб мурожат этганлигининг ўзи, ишонч билдирувчи шахс (ҳимоя остидаги шахс) ёрдам сўраб мурожаат этган масалалар, адвокатдан ишонч билдирувчи шахс (ҳимоя остидаги шахс) олган маслаҳатлар, насиҳатлар ва тушунтиришларнинг моҳияти, адвокатнинг ишонч билдирувчи шахс (ҳимоя остидаги шахс) билан ўтказган суҳбатида тўхтаб ўтилган барча масалалар киради.\nЮридик хизматнинг жамиятдаги ўрни. Юридик хизматнинг жамиятни янгилаш, мамлакатни модернизациялаш ва ислоҳ қилишдаги ўзига хос ўрни ва аҳамиятини яна бир бор таъкидлаб ўтиш жоиздир. Юридик хизмати ёрдамида:\nдавлат ҳокимияти ва бошқаруви, хўжалик бошқаруви органлари, шунингдек хўжалик юритувчи субъектларда ҳуқуқий ишлар сифати ва самарадорлигини ошириш ҳамда қонун устуворлигини амалда таъминлаш;\nхўжалик юритиш ва бошқарувнинг кундалик фаолиятида ҳуқуқ нормаларидан амалда фойдаланишни яхшилаш;\nжамият ҳаётининг барча соҳаларида олиб борилаётган ислоҳотларни амалиётга татбиқ қилишни таъминловчи механизмни ишлаб чиқиш;\nҳар қандай қонун бузилишлар ва жиноятларнинг (айниқса, иқтисодиёт соҳасидаги жиноятларнинг) олдини олиш;\nмансабдор шахслар ва барча тоифадаги мутахассисларнинг ҳуқуқий маданиятини кўтариш;\nхўжалик юритувчи субъектлар ва уларнинг ходимлари ҳуқуқ ва қонуний манфаатларини ҳимоя қилишнинг самарали тизимини шакллантириш мумкин.


Футзал бўйича Ўзбекистон термаси БААга қарши ўртоқлик учрашувлари ўтказади\n26.10.2017 14:55 | Терма жамоалар\nФутзал бўйича Ўзбекистон терма жамоаси шу йилнинг 31 октябрь – 4 ноябрь кунлари БААнинг Дубай шаҳрида ўқув-машғулотлар йиғинини ўтказади. Йиғин доирасида Баҳодир Аҳмедов шогирдлари БААга қарши иккита ўртоқлик учрашувини ўтказади.\nЎртоқлик ўйинлари 2 ва 3 ноябрь кунларига белгиланган. Ўртқолик ўйинларига тайёргарлик кўриш учун терма жамоа Тошкентда 29–31 октябрь кунлари машғулотлар ўтказади.\nБаҳодир Аҳмедов бўлажак йиғинларга 16 ўйинчини жалб қилди. Қуйида улар билан танишиш мумкин:


Газ уруши янги жабҳага ўтди\nУкраина Давлат хавфсизлик хизмати ходимлари ўтказган рейд давомида Нафтогаз кампаниясининг бош бухгалтери ҳибсга олинди.\nПрезидент Юшченкога бўйсунувчи Давлат хавфсизлик хизмати ходимларининг бош вазир Тимошенко ҳимоятидаги Нафтогаз ширкатида рейд ўтказгани¸ газ жанжалининг ички сиëсий низога айлангани даракчиси бўлди.\nУкраина Давлат хавфсизлик хизматининг юзига ниқоб тутиб¸ тиш-тирноғигача қуролланган ходимлари 4 март куни тушдан сўнг давлатга қарашли Нафтогаз ширкатига бостириб кирдилар.\nПрезидент Юшченкога садоқатли саналадиган хавфсизлик хизматининг бу рейдни шахсан президент буйруғига кўра амалга оширгани айтилмоқда.\nНафтогаз матбуот котиби Валентин Землянский рейд чоғида ширкат биносида бўлган.\n- Бир зумда¸ бутун бинонинг ҳамма томондан қуршовга олингани аëн бўлди. Катта қуролланган гуруҳ бино ичига бостириб кирган бўлса¸ бошқа бир гуруҳ ташқарида назорат ўрнатди. Бостириб кирганлар ўзларини таништирмади ва уларнинг Давлат хавфсизлик хизмати ходимлари экани ва қандайдир терговга алоқадорлигини фақат хабарлардан билиб олдик. Мен қурол кўтарганларнинг қанақа тергов ўтказишини тушуна олмадим¸ деди Нафтогаз матбуот вакили.\nАйни пайтда¸ президент Юшченко сўзчиси Ирина Ванникова¸ Нафтогазда тинтув ўтказиш учун қуролли бўлинмаларни жалб қилишга эҳтиëж бўлганини айтади.\n- Мавжуд шароит шуни тақозо қилгани боис¸ Давлат хавфсизлик хизмати ходимларининг ҳаракатлари ҳам анчагина кескин бўлди. Кенг кўламли қонунбузарликлар тафтиш қилинар экан¸ қатъият ва кескинлик кўрсатилиши лозимлиги борасида президентнинг ишончи собит¸ деди Юшченко матбуот котиби.\nАйтилишича¸ Нафтогаз идорасида ўтказилган тинтув чоғида мусодара қилинган ҳужжатлар орасида РосУкрЕнерго ширкатига қарашли бўлган 11 миллиард куб метр газга оид қоғозлар ҳам бор.\nЯқинларгача¸ Россия ва Украина ўртасидаги газ борасидаги келишувларда воситачилик қилиб¸ ўртада катта фоиз ҳақ олиб келган бу шубҳали ширкат¸ бош вазир Юлия Тимошенконинг россиялик ҳамкасби Владимир Путин билан январ ойидаги музокаралари давомида ўйиндан чиқарилган эди.\nЎшандан бери¸ президент Юшченкога алоқадорлиги айтиладиган РосУкрЕнерго ширкати ихтиëрида бўлган заҳирадаги улкан газнинг қаëққа ғойиб бўлгани савол остида қолиб келмоқда.\nДавлат хавфсизлик хизмати матбуот котиби Марина Остапенкога кўра¸ 4 март кунги рейд Нафтогазнинг РосУкрЕнергога қарашли 900 миллион долларлик газни ноқонуний ўзлаштирганига оид гумонларга боғлиқ эканини айтди.\n- Бу воқеани ҳаддан зиëд бўрттиришнинг кераги йўқ. Бу рейд Украина қонунчилиги доирасида ўтказилган одатий тергов-текширув амалиëти. Терговчилар жиноий жараëн учун лозим бўлган ҳужжатларни қўлга олдилар ва бу Нафтогазнинг ноқонуний газ келишувлари билан боғлиқ гумонларга тааллуқлидир¸ деди хавфсизлик хизмати расмийси.\nМазкур рейдга муносабат билдирган бош вазир Тимошенко¸ бу ҳаракатни РосУкрЕнерго томонидан Нафтогазнинг мамлакатга газ узатиш фаолиятини фалаж қилиш мақсадида уюштирилган фитна¸ дея баҳолади.\n- Кеча суд бу каби тергов ҳаракатларини зудлик билан тўхтатиш ва бу каби жиноий бош-бошдоқликка чек қўйишни талаб қилди. Аммо суд ҳукми амалга ошмади ва ҳозирда бир одам ҳибсда қолмоқда. Мен¸ нима бу ўзи¸ деб сўрамоқчиман. Биз яна сталинчиликка қайтаяпмизми? деди жунбушга тушган Тимошенко хоним.\n4 март куни хавфсизлик хизматининг Нафтогаз ва унга қарашли газ қувурларини назорат қилувчи Укртрансгаз идорасида ўтказилган рейд¸ ширкат раҳбарияти томонидан¸ унинг ички фаолиятига қўпол аралашув дея баҳоланди.\nНафтогаз расмийларига кўра¸ рейд ўтказганлар бу иккала идорани ўзлари истаган бирор ҳужжатсиз тарк этишга мажбур бўлганлар.\nМазкур воқеага муносабат билдирган Россия бош вазири Владимир Путин¸ унинг Украина ички иши эканини айта туриб¸ айни пайтда бу воқеалар энергия муаммоларини ҳал қилишда Украинанинг нақадар ишончли шерик экани ҳақдаги саволни яна бир бор кун тартибига қўйганини таъкидлади.\nПутин¸ шунингдек Россиянинг Газпром ширкати ушбу рейд билан кетма-кет пайдо бўлган баëнотида¸ бу воқеа Нафтогазнинг феврал ойида олинган газ пулини вақтида тўлашига таъсир этмаслигига умид билдирди.\nАгар Украина Россия гази учун қарзини вақтида тўламаса¸ ўртадаги келишувга кўра¸ Газпром яна Украинага газ узатишни тўхтатишга ҳақли.\nМободо уч йилдан бери такрорланиб келаëтган бундай ҳол яна юзага чиқса¸ бу Россия газига қарам бўлган Европа давлатларидаги газ таъминотига ҳам таъсир кўрсатмай қолмайди.\nЗотан¸ январ ойида Москва ва Киев ўртасида қарийб бир ой давом этган газ тортишуви оқибатида Европанинг 10 дан ошиқ давлатида газ тақчиллиги юзага келган эди.\nАммо ҳозирча¸ Россия ҳам¸ ЕИ ҳа¸ яқинлашаëтган президентлик сайловида асосий рақиб бўлиши кутилаëтган икки ғаним – президент Виктор Юшченко ва бош вазир Юлия Тимошенко ўртасидаги бу низонинг қаергача боришини сас чиқармай кузатишга маҳкум.


BBC Uzbek - O'zbekiston - Россияда мингдан ортиқ муҳожир ҳибсга олинди, аксарияти ўзбекистонликлар\nСўнгги янгиланиш 24 август 2012 - 12:04 GMT\nПойтахт Москва ва Россиянинг айрим минтақаларида ўтказилган икки кунлик рейд чоғида мингдан ортиқ ноқонуний меҳнат муҳожирлари ҳибсга олинишган.\nВоқеадан хабардор фаолларга кўра, улардан аксарияти Ўзбекистон фуқароларидир.\nАён бўлишича, энди расмий тартиб-қоидаларга мувофиқ, улар хорижий фуқароларни тутиб туриш марказига олиб келинади.\nБармоқ изларидан нусха олинади. Шахсларини аниқлантириш учун ўз мамлакатларига сўровнома юборилади ва шундан сўнг, ҳибсдагилар ортга депортация этилишади.\nМаҳаллий фаолларнинг айтишларича, бу каби рейдлар ҳар ой ўтказилса-да, Россияга келувчи меҳнат муҳожирлари оқими кучаядиган август-сентябр ойларида янада фаоллашади.\n"Масъуллар ўзларининг ҳисоб-китобларига мувофиқ, меҳнат муҳожирлари сонида мувозанат сақлаш учун ҳам бу каби рейдларни ўтказишади", дейди Москвадан уларнинг ҳуқуқларини ҳимоя этиш билан шуғулланувчи фаол Баҳром Ҳамроев:\nРоссиядаги меҳнат муҳожирлари ҳуқуқларини ҳимоя этувчи фаол\nРоссияда меҳнат қилаётган ноқонуний муҳожирларни ушлашга қаратилган рейдлар, одатда, маҳаллий полиция кучлари ва Федерал Муҳожирлик Хизмати ходимлари билан ҳамкорликда уюштирилади.\nНоқонуний муҳожирликми ё сиёсат?\nФаол Баҳром Ҳамроевнинг меҳнат муҳожирлари билан суҳбатларига таяниб айтишича, Россияга уч ой ичида кириб, чиқиш одамларга қимматга тушади.\n"То бир ишнинг бошини тутгунларича, уч ой муддат ўтади-кетади. Шунинг учун ҳам, уларнинг аксарияти Россияда ноқонуний юришга мажбур бўлишади", дейди фаол.\nУнга кўра, ҳозир, ҳатто, Россияда қонуний юрган Ўзбекистон фуқаролари ҳибсга олиниб, Москва маҳкамалари уларни ортга депортация этишга оид бир томонлама ҳукмлар чиқармоқда.\nФаол сўнгги ҳибсга олишлар фақат меҳнат муҳожирларининг мақомига боғлиқ бўлмай, бунинг ортида сиёсий сабаблар ҳам ётган бўлиши мумкин, дейди.\n"Ўзбекистон ҳукуматининг охирги сиёсий ўйинлари, Коллектив Хавфсизлик Ҳамкорлик Ташкилотидан чиқиб кетилиши, МТС билан боғлиқ можаролар, хуллас, шу охирги бир, икки ой ичида жуда кўп ҳолатлар бўлди. Умуман, Россияда Ўзбекистон фуқароларига қарши кайфият кескинлашаяпти. Буни бир акцияга ҳам ўхшатиш мумкин".\nМаҳаллий кузатувчиларга кўра эса, Ўзбекистондан четга меҳнат муҳожирларининг оқими кун сайин ортиб бормоқда ва охирги пайтларда уларнинг бутун оиласи билан Россияга кетиши тенденцияси ҳам пайдо бўлган.\nАммо улар мавжуд вазиятга қарамай, ўзбекистонлик меҳнат муҳожирларининг четда тўқнаш келаётган муаммоларига нисбатан сиёсий бефарқлик мавжудлигини урғулашади.\nШу йил март ойида учинчи бор қудратга келган президент Владимир Путин эса, декабр ойи якунига қадар муҳожирлик қонунини бузганларга қарши маъмурий ва жиноий жавобгарликни кучайтиришни кўзда тутувчи ҳужжатларни тайёрлашни ҳам талаб қилганди.\nАйрим минтақавий таҳлилчиларга кўра ҳам, жаноб Путиннинг ягона мақсади - меҳнат муҳожирларини депортация қилиш орқали, Марказий Осиё ҳукуматларига сиёсий таъсир ўтказишдир.\nУларга кўра, миграция қонунини бузганларга қарши маъмурий ва жиноий жавобгарликни кучайтириш режаси меҳнат муҳожирларининг яна яширин ишлашга ўтишларига олиб келиши мумкин.\nРоссиядаги фаол Баҳром Ҳамроевнинг энг сўнггида айтишича, фуқароларининг ноқонуний меҳнат муҳожирлигига юз тутишларининг олдини олиш учун Ўзбекистон ҳукумати кескин сиёсий ўзгаришларга қўл уриши лозим.\n"Россия билан ҳам мувозанатли сиёсат олиб бориш керак эди. Тўғри иқтисодий ислоҳотлар, Ўзбекистонда қоррупцияга барҳам бериш бу - энг асосий йўллар, биринчи қадамлардан...", дейди фаол.\nЖаҳон банкининг огоҳлантиришича эса, Россияда тобора қисқараётган ишчи кучининг ўрнини қоплаш учун яқин 20 йилда 12 миллион меҳнат муҳожири жалб этилиши лозим бўлади.\nАммо Россия расмийлари меҳнат муҳожирлари жалб этилиши лозимлигини тан олишса-да, жамиятда уларга бўлган муносабат ҳамон мураккаблигича қолаётир.\nАгар хизмат маълумотларига қаралса, Россияга йилига 13-14 миллион хорижлик келади.\nУлардан 80 фоизга яқинини эса, МДҲ давлатлари фуқаролари ташкил этишади.\nЎз рўзғорини тебратиш учун Россияда тер тўкаётганлар ўзбекистонликнинг сони эса, бир неча миллион кишини ташкил этиши айтилади.\nРоссия: суд ижрочилари ноқонуний меҳнат муҳожирларини чиқариб юборишга киришди\nМеҳнат муҳожирларининг пул жўнатмалари бўйича Россия юқори учликда


Санкт-Петербургда Ўзбекистон маданий меросига бағишланган халқаро конгресс бошланди / Ўзбекистон янгиликлари, энг сўнгги хабарлар\nМАДАНИЯТ 0 Шархлар 711 кўрилди\nСанкт-Петербургда Ўзбекистон маданий меросига бағишланган халқаро конгресс бошланди\nАввал хабар қилинганидек, Россиянинг Санкт-Петербург шаҳрида 6-8 июнь кунлари “Ўзбекистон маданий мероси — халқлар ва мамлакатлар ўртасида мулоқотга йўл” Иккинчи халқаро Конгресси бўлиб ўтиши кўзда тутилган. Мазкур нуфузли анжуман Ўзбекистон Электрон оммавий ахборот воситалари Миллий ассоциацияси ташаббуси билан бир қатор давлат, жамоат ва халқаро ташкилотлар ҳамкорлигида ўтказилмоқда.\nБугун анжуман доирасида Санкт-Петербургдаги Россия этнография музейи, Россия Миллий кутубхонаси, Давлат Дин тарихи музейи, Шарқ қўлёзмалари институти ва бошқа бир қатор илмий ва маданий муассасаларда Ўзбекистонга оид кўргазмалар ташкил этилиши кутилмоқда. Шунингдек ушбу маданият масканларига юртимизнинг меъморий ёдгорликларидаги эпиграфика санъати ҳақида ҳикоя қилувчи “Ўзбекистон обидаларидаги битикар” китоб-альбомлари беғараз туҳфа этилади.\nКонгресс доирасида эртага, 7 июнь куни мамлакатимиз ва хориждан ташриф буюрган олимлар иштирокида шўъбаларга бўлинган ҳолда илмий мунозаралар ўтказилиши белгиланган. Халқаро конгрессда дунёнинг 30 ортиқ мамлакатларидан ташриф юурган лимлар ва мутахассислар, йирик музейлар ва илмий марказлар вакиллари иштирок этмоқда.


18.10.21 11:57\tmsk\nБОТИР ЗОКИРОВ. TAFSILAR.INFO САЙТИ ФОТОСУРАТИ\nЎзбекистон давлат консерваторияси ҳузурида Ботир Зокиров номида Миллий эстрада санъати институти ташкил этилади. Бу ҳақда президент қарорида сўз юритилади.\nИнститутда ўқув жараёни 2021/2022 ўқув йилидан бошланиб, таълим давлат гранти ҳамда тўлов-контракт асосида амалга оширилади. 2022/2023 ўқув йилидан бошлаб Институтга қабул параметрлари белгиланган тартибда ҳар йили тасдиқланадиган республика олий таълим муассасаларига ўқишга қабул қилишнинг давлат буюртмаси параметрларидан келиб чиққан ҳолда шакллантирилади.\nҚарорга мувофиқ рўйхатда келтирилган бакалавриат таълим йўналишлари ва магистратура мутахассисликларида таҳсил олаётган Консерваториянинг 2-4 курс талабалари 2021/2022 ўқув йилидан ўқишини Институтда давом эттиради ва ўқиш якуни бўйича уларга давлат намунасидаги диплом берилади.\nИнститутда Ботир Зокиров хотирасига бағишланган ёдгорлик мажмуаси ва музей, ўзбек миллий эстрадаси намояндаларининг “устоз-шогирд” ижрочилик мактаблари, замонавий ижодий студиялар ва ахборот-ресурс маркази ташкил этилади.\nИнститут вақтинчалик Тошкент шаҳри, Шайхонтоҳур тумани, Бешёғоч мавзеси, Дархон кўчаси, 157-уйда жойлашган 3-сонли болалар мусиқа ва санъат мактаби бино ва иншоотларига текин фойдаланиш ҳуқуқи асосида жойлаштирилади.\nБотир Зокиров — машҳур эстрада хонандаси. У 1936 йили 26 апрелда Москвада туғилган. Зокировни ўзбек эстрадаси асосчиси, дейишади. Бортир Зокиров кўпқиррали санъаткор бўлган ва кўп тилларда қўшиқлар ижро этган. У 1956 йили «Юность» («Ёшлик») эстада гуруҳи билан Москвада Ёшлар ва талабаларнинг халқаро фестивалида иштирок этган ва кейинчалик халқлар орасида машҳур бўлган «Араб тангоси» қўшиғини ижро этган.\nБотир Зокиров 1985 йили оламдан ўтди. 2020 йили Ўзбекистон президенти Ботир Зокировнинг 85 йиллик юбилейини кенг нишонлаш бўйича қарор қабул қилди. 2021 йили буюк эстрада хонандаси «Эл-юрт ҳурмати» ордени билан тақдирланди.


Акаси бош вазир бўлиши кутилаётган қирғиз парламенти спикери истеъфо берди\nАсилбек Жээнбеков акаси бош вазирликка сайланиши арафасида истеъфо берди.\nҚирғизистон парламенти раиси Асилбек Жээнбеков акаси Сўўрўнбай Жээнбеков номзоди бош вазирликка кўрсатилгани муносабати билан 13 апрель куни истеъфо берди. Кеча Сўўрўнбай Жээнбеков номзодини парламентдаги олти фракциядан тўрттаси қўллаб-қувватлашини билдирган эди. Бош вазирни сайлаш жараёни бугун тушдан кейин бошланади.\nҚирғизистон парламенти раиси Асилбек Жээнбеков 13 апрель куни депутатлар олдида чиқиш қилиб, акаси Сўўрўнбай Жээнбеков номзоди бош вазирликка кўрсатилгани муносабати билан истеъфо берганини маълум қилди.\nҚирғизистон қонунларида яқин қариндошларнинг давлат органларида бир вақтнинг ўзида юқори лавозимларни эгаллаши тақиқланади. Бироқ Асилбек Жээнбековнинг ҳали акаси бош вазирликка сайланмасдан туриб истеъфо бергани, Сўўрўнбай Жээнбековнинг бу лавозимга сайланиши аниқ бўлиб қолганини англатади. Парламентдаги фракцияларнинг деярли барчаси Сўўрўнбай Жээнбеков номзодини қўллаб-қувватлашларини билдирган.\nПарламент фракцияларида депутатлар билан учрашган Сўўрўнбай Жээнбеков эса бош вазир лавозимини эгаллаш унинг тушига ҳам кирмаганини, бу ҳукумрон Социал-демократлар партиясининг қарори бўлганини айтмоқда:\n- Партия менга ишонаяпти. Мен бош вазир бўлиб қолсам, Қирғизистон халқи, парламент ва президент олдида уялиб қолмаслик учун ҳалол ишлаб бераман. Мен “шарманда қилма, ҳалол ишлашимга мадад бер”, деб Худога илтижо қилаяпман, -деди Сўўрўнбай Жээнбеков.\n57 ёшли Сўўрўнбай Жээнбеков 2010 йилдан бери ҳукуматнинг Ўш вилоятидаги мухтор вакили бўлган, шу йилнинг 23 мартида президент маъмурияти раҳбари ўринбосари лавозимига тайинланган. Ижтимоий тармоқларнинг Қирғизистон контентида фойдаланувчилар Сўўрўнбай Жээнбеков масъул лавозимларда ишлар экан, кўзга кўринарли ўзгаришларни амалга оширмаганини таъкидлашмоқда.\nСўўрўнбай Жээнбеков депутатлар олдида сўзлаган нутқида Қирғизистон транспорт ва коммуникация вазири Аргинбек Малабаев истеъфога чиқиши кераклигини айтган. Малабаев Темир Сариевни йўл қурилишлари юзасидан тендерларнинг қонунбузарлик билан ўтказилишига алоқадарликда айблаган. Шундан сўнг Темир Сариев 11 март куни истеъфо берган эди.


Ироқ хавфсизлик кучлари билан бўлган тўқнашувдан сўнг радикал шиа уламоси Муқтадо Ас-Садрга қарашли жанггарилар Амара шаҳрини ўз назоратига олди.\nМаҳаллий аҳоли айтганига асосланиб ахборот агентликлари тарқатган хабарларга кўра, “Ал-Маҳди” армияси жанггарилари шаҳардаги учта полиция идорасини штурм қилиб, биноларни портлатиб юборган. 19 октябр кунги отишмалар давомида 15 одам жумладан тинч аҳоли вакиллари ҳам нобуд бўлган. Тахминан 50 одам яраланган. Ҳужумда 800га яқин жанггари қатнашган. Ироқ Бош вазири Нурий ал-Маликий минтақага Хавфсизлик бўйича давлат вазири бошчилигида фавқулодда делегация жўнатган.


Ўзбекистонлик журналист сурат олгани учун милицияга тушди\nТошкент метросида “Огоҳлик - давр талаби” плакатини суратга туширгани учун журналист Алексей Волосевич қўлга олинди.\nРосбалт агентлигининг 14 август куни кечга яқин маълум қилишича, Алексей Волосевич суратга олган плакат олдида ўтирган киши махсус хизмат вакили бўлиб чиқди. У милиция чақирган ва Волосевич милиция бўлимида бир ярим соат ушлаб турилган.\nЖурналистдан милиция ходимлари барча фотосуратларни ўчириб ташлашни талаб қилган. Милиция ходимлари махсус рухсатномга эга бўлмай туриб, метрода суратга олиш мумкин эмаслигини уқтиришган.


Ўзбекистон норезиденти бўлган юридик шахс Ўзбекистон МЧЖнинг устав фондида улушга эга. У ўз улушини бошқа юридик шахс-норезидентга сотади. Бу ҳолда ким солиқ агенти ҳисобланади ва фойда солиғини ҳисоблаб чиқариши ва тўлаши керак? Бу саволга жавоб беришни buxgalter.uz “Норма” эксперти Олег ЦОЙдан илтимос қилди:\n- МЧЖ устав фондидаги улушни реализация қилишдан олинган даромад улушни реализация қилиш суммасининг сотиб олиш қийматидан ошган суммаси сифатида аниқланади.\nСотиб олиш қиймати ҳужжатлар билан тасдиқланган бўлиши керак. Сотиб олиш қийматини тасдиқлайдиган ҳужжатлар мавжуд бўлмаганда, солиқ агенти фойда солиғини ушлаб қолишни улушни реализация қилишнинг бутун қийматидан келиб чиққан ҳолда амалга оширади .\nМазкур вазиятда МЧЖ устав фондидаги улушни сотиб олувчи ва бошқа норезидентга даромад тўловчи Ўзбекистон норезиденти солиқ агентига айланади .\nМЧЖдаги ўз улушини сотаётган норезидент солиқ агентига-сотиб олувчига мол-мулкни сотиб олиш қийматини тасдиқлайдиган ҳужжатларни (агар улар мавжуд бўлса) тақдим этиши шарт. Уларнинг асосида солиқ агенти фойда солиғи суммасини 20% ставка бўйича ҳисоблаб чиқаради ва ушлаб қолади .\nМЧЖдаги улушга бўлган мулк ҳуқуқини рўйхатдан ўтказгунга қадар солиқ агенти ўзи мустақил равишда ёки ваколат берган шахс орқали МЧЖ рўйхатдан ўтказилган жойдаги солиқ органига Норезидентнинг мол-мулкни реализация қилишдан олинган даромадлари бўйича фойда солиғи ҳисоб-китобини тақдим этиши керак.\nНорезидентнинг мол-мулкни реализация қилишдан олинган даромадлари бўйича фойда солиғи ҳисоб-китобини норезидент даромад оладиган валютада тузинг.\nҲисоб-китобга қуйидагиларни илова қилинг:\nолди-сотди шартномаси нусхаси;\nсотувчи томонидан тақдим этилган ва улушни сотиб олиш қийматини тасдиқлайдиган ҳужжатларнинг нусхалари (агар мавжуд бўлса).\nАгар мол-мулкни сотиб олиш қиймати солиқ ҳисоботини тузиш валютасида ифодаланмаган бўлса, ушбу қийматни мол-мулкни сотиб олиш санасида МБ курси бўйича солиқ ҳисоб-китобини тузиш валютасига қайта ҳисобланг.\nСолиқ ҳисоботи тақдим этилган санадан эътиборан 10 иш куни давомида солиқ органи сизга ҳисобот тақдим этиш санасида МБ курси бўйича миллий валютада солиқ суммаси билан тўлов хабарномасини беради.\nСолиқни мол-мулкка бўлган ҳуқуқни рўйхатдан ўтказгунга қадар бюджетга тўлаш лозим. Шундан сўнг сиз солиқ тўланганлиги тўғрисида маълумотнома олишингиз ва МЧЖдаги улушга бўлган мулк ҳуқуқини расмийлаштиришингиз мумкин.\nМЧЖ устав фондидаги улушни сотиб олишда фойда солиғи ҳисоб-китоби\nЎзбекистон норезиденти бўлган юридик шахс Ўзбекистон МЧЖ устав фондидаги улушини бошқа норезидентга 23 000 АҚШ долларига сотади.\nИлгари ушбу улуш 17 000 АҚШ долларига сотиб олинган, бу тақдим этилган ҳужжатлар билан тасдиқланади.\nСотиб олувчи 1 200 АҚШ доллари ((23 000 – 17 000) х 20%) миқдорида солиқ суммасини ҳисобот тақдиқ этиш санасида МБ курси бўйича сўмда ушлаб қолади ва бюджетга ўтказади.\nАгар улушни сотувчи сотиб олувчига уни сотиб олиш қийматини тасдиқловчи ҳужжатларни тақдим этмаса, солиқ 4 600 АҚШ долларини (23 000 х 20%) ташкил этади.\nНорезидентлар даромадларига солиқ солишда Ўзбекистоннинг иккиёқлама солиқ солишнинг олдини олиш тўғрисидаги халқаро шартномалари қоидалари инобатга олинади .\nДСҚ давлат мулкини сотишда ҚҚС қандай ҳисоблаб чиқарилишини тушунтирди


Халойиқ, ГРИППга кимлар лойиқ?..|Оҳангарон ҳаёти - Жизнь Ахангарана\nХалойиқ, ГРИППга кимлар лойиқ?..\nСир эмаски, об-ҳавонинг кескин совиб кетиши, ёғингарчиликнинг нисбатан камайиши оқибатида грипп (ўткир респиратор) касаллиги билан оғриганлар кўпаяди. “Грипп” сўзи французча “гриппер” сўзидан олинган бўлиб, эгаллаш, тарқалиш деган маъноларни англатади. Мавсумий грипп одамдан одамга юқади. Мазкур касаллик ўткир инфекцион хасталик бўлиб, юқори нафас йўлларининг зарарланиши ва умумий интоксикация билан кечади. Гриппнинг яширин даври 1-3 кунни ташкил қилади. Мазкур касаллик, айниқса, ҳали иммун тизими тўла шаклланмаган болажонларимиз организмида оғир кечади.\nШаҳримиздаги шифохонанинг болалар бўлимида грипп касаллигига чалинган беморларнинг кўплиги, уларга ҳаттоки ўрин етишмаётгани тўғрисидаги гап-сўзларни эшитиб, вазиятга аниқлик киритиш, ўрганиш мақсадида, ҳолатни бориб кўрдик. Беморлар сони ортганлигидан улар юқумли касалликлар бўлимига юборилаётганини таъкидлаган педиатр Турдигул ТУРСУНҚУЛОВА баъзи ота-оналарнинг ўз фарзандларига бефарқлиги, тиббий маданият нима эканлигини тушунмаслигидан шикоят қила бошлади:\n– Халқимизда: “Касалликни даволагандан кўра, унинг олдини олган афзал” деган нақл бор. Ота-оналар касалликни илк бор бошланғич даврида боласига жиддий эътибор қаратишмайди, шифокор кўригига дарҳол олиб бормайди. Мана, яқинда марказий поликлиникамизнинг жонлантириш бўлимига нафас йўллари касаллиги билан оғриган уч нафар бемор жойлаштирилди. Умуман, ростини айтиш керак, бугун туман шифохоналарида беморлар учун жойлар тирбанд. Вазиятдан чиқиш учун марказий поликлиниканинг иккинчи қаватидаги 20 ўринга мўлжалланган қисмида 40 нафар беморни жойлаштириб даволаняпмиз. Бундай пайтларда, ўзингиз гувоҳ бўлиб турганингиздек, даволаш чоғида зарур бўладиган тартиб-интизомга риоя этиш қийин бўлади. Осойишта муҳит бўлмайди, юқори сифатли муолажа имконияти пасаяди. Бўлимимизда беморларнинг асосий қисмини ўткир респиратор касаллиги (грипп) ташхиси қўйилганлар ташкил этса, зотилжам, ўткир бронхит касалликлари билан оғриган беморлар ҳам жуда кўп. Айтиш жоизки, биз шифокор ва ҳамширалар беморларнинг соғайиб кетиши учун астойдил ҳаракат қиламиз. Аммо, баъзи фуқароларимиз шифохонадан даво топиб, соғ-омон уйига қайтар экан, шу аснода миннатдорлик билдириш ўрнига, қўпол муомала ва дағдаға тусидаги сўзлар билан дилимизга озор беради. “Айбимиз нима?”, деган савол биз касб эгаларига тинчлик бермай қолади гоҳида. Баъзи “янги бой”лар эса: “Бизга алоҳида хона ажратиб беринг, фарзандим бемалол даволанишини истайман”, дея қўлимизга пул тутқазишига нима дейсиз? Ахир, бир хонага тўрт ва беш нафар бемор тўғри келганда, биз уларни қандай қилиб алоҳида хонага жойлаштиришимиз мумкин?.. Асосан февраль ойида ўткир респиратор касалликлари ташхиси аниқланган беморларнинг сони ниҳоятда кўпайиб кетади. Энг асосийси, ҳар қандай шароитда биз касб эгалари ўз масъулиятимиз ва бурчимизни унутмаймиз.\nТурдигул опанинг сўзларини тинглаб, яна бир болалар шифокори Бозоргул МЎМИНОВАни ҳам суҳбатга чорладик. Биз шифокордан беморларнинг сони шу қадар кўпайиб кетганлиги сабабини, жонлантириш бўлимига жойлаштирилаётган болаларнинг қадами узилмаётганлиги боисини сўрадик.\n– Қиш фасли қишлигини қилмаяпти. Қор кам ёғди. Беморларимиз кўпайиб кетганини экологияга ҳам боғлашимиз мумкин. Ота-оналарда тиббий маданият етишмаслиги боис, оммавий ахборот воситалари орқали реклама қилинаётган дори-дармонларни шифокор кўрсатмасисиз фарзандларига беришади. Фарзанди жонлантириш бўлимига тушгунига қадар шифокор кўригига олиб келмасдан ўзларича турли гиёҳлар дамламаси билан даволашади. Бола оғир аҳволда қолганида шифокорларга қарата: “Болам нега тузалмаяпти, қандай шифокорсиз? Тезроқ тузатинг” каби талабларни қўйиб, бизни ноқулай аҳволга солиб қўяди. Фуқароларимиздан илтимос қилардим, шифокор кўрсатмасисиз фарзандларига ҳар қандай дори ва гиёҳларни беришмасин.\nДард Аллоҳдан, касаллик – вужудга меҳмон, қачондир, ва албатта, тақдирда бўлса, ундан фориғ бўласиз. Бироқ, вужудни тарбия қилиш мияни, қалбни тарбия қилишнинг мантиқий давоми, асоси эканини ўйлаб кўринг. Инсон ўз тафаккурини зарур тиббий маданият ва билимлар билан тўйинтирмас экан, оддий бир эм, вақтида олинган тиббий кўрик билан сизни четлаб ўтиши шарт бўлган касалликлар танани ишғол қилаверади.\nСиз бунга жим қараб турасизми – гап шунда… Азиз ҳамюртлар, соғлиғингизни асранг, вақтида шифокор кўригига боринг, мавсумий касалликларга қарши эм олишни унутманг!\n…ва сарлавҳадаги саволга ўзингиз жавоб ахтариб кўринг…


— ШАМОЛ — (Qo'rqinchli xikoya)\nЎша куни оқшом маҳали соат олти яримларда телефон жиринглади. Декабрь кириб келган, Томпсон гўшакни кўтарганда ташқарига аллақачон қоронғу тушганди.\n- Ха, Аллин, бу сенми.\n- Рафиқанг уйдами, Герб?\n- Албатта, уйда. Нима гап ўзи?\n- Хеч гап йўқ, шунчаки ўзим. Герб Томпсон ҳотиржам гўшакни ушлаб турарди.\n- Тинчликми, ўзи нима бўлди? Овозинг ўзингга ўхшамаябди, сал ғалатироқ.\n- Меникига шу оқшом келишингни хоҳлагандим.\n- Биз меҳмон кутаётган эдик да.\n- Бугун меникида тунаб қолсанг яхши бўларди. Рафиқанг қачон кетади?\n- Кейинги ҳафтада,- жавоб қилди Томпсон.- Огайода ўн кунча бўлади. Қайнонам касал бўлиб қолибди. Ана шунда сеникига бораман.\n- Бугун келсанг яхши бўларди.\n- Қанийди, қўлимдан келсанг, бажонидил. Меҳмонларни ташлаб кета олмайманда. Нозик мехмонлар. Хотиним нақ ўлдиради, кетиб қолсам.\n- Жуда хам ўтиниб сўрайман.\n- Ўзи нима гап бўлаябди? Яна ўша шамолми?\n- Йўқ. йўқ.\n- Ростини айт: шамолми? -яна тирғалиб сўради Томпсон. Гўшак томондан хира овоз эшитилди.\n- Ха. Ўша, шамол.\n- Аммо. Осмон мусаффо ку, шамол деярли йўқ!\n- Мавжуд нарса учун етарли сабаб бор. Мана у, деразамни чертиб ўтди, сал қолса панжарасини синдирай деди. Мен сезишим учун шуни ўзи етарли.\n- Тўхта, мени эшит, нега бизникига кела қолмаябсан, уйимизда ётиб қолардинг? -гапира кетди Герб Томпсон, чароғон мехмонхона полидан бир зум кўзини узаркан\n- Нималар деябсан. Энди кеч бўлди. У мени кўчада тутиб олиши мумкин. Йўл эса жуда узоқ. Таваккал қила олмайман, аммо таклифинг учун рахмат, ўттиз милья (тахминан қирқ беш километр) йўл бор а. Рахмат.\n- Уйқу дори ичиб ёт.\n- Мен бир соатдан ортиқ эшигим тутқичини ушлаб тик турибман, Герб. Ғаруб тарафдан уфқ узра ғалати ғалати булутлар йиғилаябди. Шунақа қўрқинчлики уларнинг бирортаси аниқ мени парча парча қилиб юбориши мумкин. Муқаррар бўрон туради, аниқ сезаябман.\n- Бўпти, сен фақат уйқу дорини эсдан чиқармагин, ҳўпми. Ха истаган вақтингда менга қўнғироқ қилишинг мумкин. Хоҳласанг бугунни ўзида хам қўнғироқ қилавер.\n- Истаган вақтда я? - боз сўради унинг овози.\n- Бўлмасам чи.\n- Майли, сим қоқаман, аммо келсанг яхши бўларди да. Йўқ, сени кулфатга йўлиқишингни истамайман. Аҳир сен менинг энг яқин дўстимсан, таваккал қилиб жонингни ҳатарга қўйишингни истамайман. Яхшиси, бу қийинчиликка бир ўзим рўпару бўла қолай. Сени безовта қилганим учун, кечир.\n- Бээ. Ахир биз дўстлармиз ку! Ундан кўра, айт чи, бугун нима билан банд бўласан? Нимага биорз бўлса хам ишламайсан? -Герб Томпсон, мехмонхона залида оғирлигини бу оёғидан у оёғига олиб тиранди.- Ана ви ўзингнинг Ҳимолайинг у Шамоллар водийсига қўшилиб барча бўрону ўрамаларингдан чалғирмидинг. Ва қарабсанки навбатдаги чала қолиб кетган сайёҳатларинг хақидаги очеркингни ёзиб тугатиб олардинг.\n- Уриниб кўраман. Балким фойдаси тегар, яна билмадим. Таваккал. Катта рахмат сенга, сени безовта қилишимга изн берганнинг учун.\n- Жинни бўлса, ҳеч қиси йўқ. Ха, бўпти, гаплашамиз. Хотиним кечки таомга чақираябди. Герб Томпсон гўшакни қўйди. Стол яқинига келиб ўтирди; хотини рўпарасида ўтирарди.\n- Аллин қўнғироқ қилдими? -хотини қизиқиб сўради. У бош ирғиди.\n- У учун уруш йиллари Ҳимолайда жуда оғир кечганлигини биласанку,-жавоб берди Герб Томпсон.\n- Наҳотки сиз унинг ўша ғалати водий ҳақидаги чўпчагига ишонасиз?\n- У буни шу қадар ишонч билан сўзлаб берган ки.\n- Гап йўқлигида тўқиб чиқарган хаммасини. Бу эркакка хам ҳайронман, тоғма тоғ юриб хар хил эртакларни ўйлаб топади да, сўнг эса ўзини ўзи қўрқитиб ўтиради?\n- Бўралаб қор ёғган экан,-деди Герб Томпсон.\n- Аслида чи?\n- Ёмғир хам уриб турган. Бу ёқда дўл хам. шамол хам. хаммаси бир варакайига. Ўша водийда бўлган хаммаси. Аллин менга бу ҳақида жуда кўп бора сўзлаб берган. Роса мароқ билан айтиб берарди да ўзиям. Қаёққа қарама дахшатли булутлар гирдоби эмиш. бутун водий момақалдироқдек гумбурлармиш.\n- Қанақасига, - хотини ишонмай сўради.\n- Бу шунақа вахимали увуллаш эмишки у ерда бир эмас жуда кўп шамоллар учираман дермиш. Бу ёруғ дунёдаги хамма шамоллар бир жойга тўпланган эмиш.-У санчқини оғзига олиб келди.- Аллин менга шундай деганди.\n- Зарилмиди унга у ёқларда сандирақлаб юриш,- деди аёл.- Изғигани изғиган. Хамма ёққа бурнини тиқади. Сўнг эса ўтириб олиб қайдлар у очерклар ёзади. Уни пайига тушган шамоллар ҳақида ваҳима қилиб юради.\n- Уни устидан кулма, у менинг энг яқин дўстим ,-Герб Томпсоннинг ростакамига жахли чиқди.\n- Ахир бу аниқ кўриниб турган ваҳима ку!\n- Ҳақиқатми ёки йўқми, ўшандан кейин неча марта шунақа хужумларга учради! Бомбейдаги бўрон, икки ой ўтиб Янги Гвинея қирғоғида бўлган тўфон. Корнуелда бўлган бўрон ҳақида нима дея оласан?\n- Калласини туб тубигача шамоллар у бўронлар эгаллаб олган бу эркакни ҳеч қачон тушунмасам керак. Айни шу дамда телефон жиринглаб қолди.\n- Гўшакни кўтарманг,- деди хотини.\n- Эхтимол бирор муҳим иш бўлса чи!\n- Бу тағин сихнинг Аллинингиз. Ўн марта қўнғироқ бўлган бўлса хам иккиси хам ўрниларидан жилишмади. Ниҳоят қўрғироқнинг уни ўчди. Улар кечки овқатни еб тугатдилар. Ошхонада енгилгина шамол эпкини чиб кирди да пардарани шитирлатди. Шу пайт яна телефон жиринглади.\n- Ортиқ чидаб туролмайман,-деди у ва гўшакни олди.- Ха эшитаман, Аллин!\n- Герб! У шу ерда! Уйимгача етиб келди!\n- Сен нақ гўшакни тубигача гапираябсан. Сал микрафондан нарироқ туриб гапир. (Davomi bor )\nDaxshatli voqealar 152 qorqinchli xikoya\nXONAMDA KIM BOR 2- qism107\nsanobarni qòrqayotgani uning qaltirab turishidan malum edi lekin no iloj qolgandi qancha dod solgani bilan foydasi bòlmayotgandi. sanobar zòrĝa òzidan kuch topg... Shahar Chekkasidagi Uy274\nBizning shahar chekkasida uyimiz bor. Hozir u yerda yashamasak-da yiliga bir yoki ikki marta uydan xabar olgani borib turamiz. Uy katta va shinam bo'lishig...


Ўзсаноатқурилишбанк Тошкент вилоятида 500га яқин дарахт кўчатлари ўтқазди - Ishonch.uz\nБош саҳифа Ўзбекистон Ўзсаноатқурилишбанк Тошкент вилоятида 500га яқин дарахт кўчатлари ўтқазди\nЎзсаноатқурилишбанк Тошкент вилоятида 500га яқин дарахт кўчатлари ўтқазди\nЎзсаноатқурилишбанк тизимида «Green banking» лойиҳаси доирасидагиишлар нафақат “яшил” молиялаштириш, балки хайрия тадбирларини ҳам ўз ичига олган. Бу борада дастлабки саъй-ҳаракатлар Тошкент вилоятида амалга оширилди.\nПрезидентимизнинг 2019 йил 4 октябрдаги “2019-2030 йиллар даврида Ўзбекистон Республикасининг «яшил» иқтисодиётга ўтиш стратегиясини тасдиқлаш тўғрисида”ги қарори билан ҳудудларни бир маромда ижтимоий-иқтисодий ривожлантириш мақсадида «яшил» иқтисодиётни қўллаб-қувватлашнинг молиявий ва номолиявий механизмлари ишлаб чиқилиб, қатор вазифалар белгилаб берилди.\nШу боис Ўзсаноатқурилишбанк тизимида Халқаро молия корпорацияси(IFC) билан ҳамкорликда амалга оширилаётган трансформация жараёнида “Green banking” йўналишига устувор аҳамият берилмоқда.\nБанкнинг бош офисида «Green banking» департаменти ташкил этилди. IFC мутахассислари кўмагида тузилма ходимлари малакаси оширилиб, мақсад ва вазифалари халқаро стандартларда ишлаб чиқилди. Шу кунга қадар91 млн. АҚШ долларилик 20 та “яшил” лойиҳа молиялаштирилиб, ҳаётга татбиқ этилди.\n– Бу борада биз дастлабки ишни Тошкент вилоятидан бошладик, – дейди «Green banking» департаменти бошқарма бошлиғи ўринбосари Ш.Рофиев. –Бўка тумани ҳамда Ангрен ва Чирчиқ шаҳарларидаги маҳаллалар гузарлари ҳамда аҳоли хонадонларига 500га яқин мевали ва манзарали кўчатлар экдик.\nЖумладан, Бўка туманидаги “Мойтепа” маҳалла фуқаролар йиғини (МФЙ) гузари, “Ўзбекистон” кўчаси ҳамда “Мойтепа” жоме масжиди ҳовлисига 50 туп манзарали кўчатлар ўтқазилди. Банк ходимлари томонидан мазкур маҳаллада “темир дафтар”да турувчи 5 та оила ҳовлисига олма, гилос, ўрик каби мевали кўчатлар экиб берилди.\nАнгрен шаҳрида тўртта маҳалла гузари атрофлари, 2 та қабристон, 10та “темир дафтар”да турувчи оила ҳовлисига, Чирчиқ шаҳрида эса “Маърифат”, “Ифтихор” ҳамда Мир Алишер номли маҳалла ҳудудлари, “Ўрта маҳалла” жоме масжиди ҳамда бир нечта аҳоли хонадонларига мевали ва манзарали дарахт кўчатлари ўтқазилди.\n– Бугун экология ва атроф-муҳитни муҳофаза қилиш энг долзарб масалалардан бири саналади, – дейди Чирчиқ шаҳридаги “Мирзағолиб” МФЙ раиси Ҳадича Йўлдошева. – Шу боис мамлакатимизда мазкур йўналишдаги ишларга алоҳида эътибор қаратиб келинмоқда. Бу борада Ўзсаноатқурилишбанк саъй-ҳаракатлари, хусусан «Green banking» лойиҳаси алоҳида эътиборга моликдир. Банкнинг хайрли ишлари сабаб бир неча ўнлаб маҳалла ва кўчаларимиз обод бўлди, эҳтиёжманд оилаларимизга ризқ улашилди.\nАввалги саҳифаҚурилишга илм керак эмасми?\nКейинги мақола“Умид ила… интилдим”


Ўзбекистонлик талаба саёҳатга шерик топишга ёрдам берадиган мобил дастурни тақдим этди\n11 май куни Тошкентдаги «Ўзэкспомарказ»да IX Инновацион ғоялар, технологиялар ва лойиҳалар республика ярмаркаси бошланди.\nАнъанавий ўтказиб келинаётган ушбу форум илм-фан ва ишлаб чиқаришнинг интеграциялашувини таъминлайдиган муҳим воситалардан бирига айланди. Жорий йилги ярмаркада тақдим этилган қарийб 650та янги лойиҳанинг 70дан ортиғи ёш олимлар ва талабаларга тегишлидир.\nОлий ўқув юртлари талабалари ярмаркада фаол иштирок этмоқда. Тошкент тўқимачилик ва енгил саноат институти, Наманган муҳандислик-технология институти, Фарғона политехника институти, Тошкент ахборот технологиялари университети ва бошқа олий ўқув муассасалари ўнлаб янги ишланмаларни тақдим этган.\nЯрмаркада Тошкент ахборот технологиялари университетининг 4-курс талабаси Шуҳрат Аъзамов ўзи ишлаб чиққан янги мобил дастурни тақдим этди. Бу ҳақда ЎзА хабар берган.\n«Мен “Dovezu.uz” янги мобил дастурини ишлаб чиқдим. Бу дастур биргаликда саёҳат қилиш учун ҳамроҳ топишга ёрдам беради», — деди ёш ихтирочи.\nЯрмаркада намойиш этилаётган янгиликларнинг 130таси саноат, 116таси қишлоқ хўжалиги соҳасидаги долзарб вазифаларни ҳал этишга қаратилган, 130дан зиёд ишланма ва илғор технологиялар соғлиқни сақлаш ва фармацевтика учун мўлжалланган, 89таси ахборот технологиялари, яна 34таси илм-фан ва таълим соҳасидаги янги дастурий маҳсулотлардир.\nМаълумот учун, шу вақтгача ўтказилган саккизта инновацион ярмаркада умумий қиймати 112,6 миллиард сўмлик 3,1 мингдан ортиқ шартнома имзоланган эди. Мазкур шартномаларнинг амалга оширилиши натижасида 59 турдаги янги маҳсулот ишлаб чиқариш йўлга қўйилган, 55 турдаги тажриба намуналари тайёрланиб, 100 дан ортиқ ташкилот, корхона ва фермер хўжалигига илмий-техник ёрдам кўрсатилган.\nIX Инновацион ғоялар, технологиялар ва лойиҳалар республика ярмаркасининг очилишида Ўзбекистон Республикаси Бош вазирининг ўринбосари У.Розуқулов сўзга чиқди.